
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1822 

24 Αυγούστου 2015 


ΑΠΟΦΑΣΕΙ Σ 

Αριθμ. 81986/ΕΥΘΥ712 

Εθνικοί κανόνες εηιλεξιμότητας δαπανών για τα προ¬ 
γράμματα του ΕΣΠΑ 2014 - 2020 -Έλεγχοι νομιμότη¬ 
τας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων 

Ο ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε για 
το άρθρο πρώτο του Π.δ. 63/2005 (ΦΕΚ Α'98). 

2. Το Ν. 4314/2014 (ΦΕΚ Α'265) σχετικά με τη διαχείρι¬ 
ση, τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020 και 
λοιπές διατάξεις, όπως κάθε φορά ισχύει και ειδικότερα 
το άρθρο 58 παρ. 2 αυτού, 21 παρ. 2 και 28 παρ. 12. 

3. Τον Κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 2013 
περί καθορισμού κοινών διατάξεων για το Ευρωπαϊκό 
Ταμείο Περιφερειακής Ανάπτυξης, το Ευρωπαϊκό Κοινω¬ 
νικό Ταμείο, το Ταμείο Συνοχής, το Ευρωπαϊκό Γεωργικό 
Τ αμείο Αγροτικής Ανάπτυξης και το Ευρωπαϊκό Τ αμείο 
Θάλασσας και Αλιείας και περί καθορισμού γενικών δια¬ 
τάξεων για το Ευρωπαϊκό Τ αμείο Περιφερειακής Ανάπτυ¬ 
ξης, το Ευρωπαϊκό Κοινωνικό Τ αμείο, το Τ αμείο Συνοχής 
και το Ευρωπαϊκό Τ αμείο Θάλασσας και Αλιείας και για 
την κατάργηση του κανονισμού (ΕΚ) αριθ. 1083/2006. 

4. Το Π.δ. 116/2014 (ΦΕΚ ΑΊ85) «Οργανισμός του Υπουρ¬ 
γείου Ανάπτυξης & Ανταγωνιστικότητας». 

5. Το Π.δ. 24/2015 (ΦΕΚ Α'20) «Σύσταση και μετονομα- 
σία Υπουργείων, μεταφορά της Γενικής Γραμματείας 
Κοινωνικών Ασφαλίσεων», και ειδικότερα το άρθρο 2 
αυτού. 

6. Το Π.δ. 25/2015 (ΦΕΚ Α'21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

7. Την υπ’ αριθ. 69137/ΕΥΘΥ628/22.06.2015 (ΦΕΚ ΒΊ451) 
«Αναδιάρθρωση της Ειδικής Υπηρεσίας Θεσμικής Υπο¬ 
στήριξης του άρθρου 15 παρ. 3 του Ν. 4314/2014 και αντι¬ 
κατάσταση της υπ’ αριθμ. 3851/ΕΥΣ 524/29.1.2008 (ΦΕΚ 
333/Β'/29.2.2008) κοινή υπουργική απόφαση, όπως ισχύει 


8. Την από 31.7.2015 εισήγηση της Ειδικής Υπηρεσίας 
Θεσμικής Υποστήριξης της Εθνικής Αρχής Συντονισμού. 

9. Το γεγονός ότι από την παρούσα δεν προκαλείται 
πρόσθετη δαπάνη σε βάρος του κρατικού προϋπολο¬ 
γισμού, αποφασίζουμε: 

Αρθρο 1 
Αντικείμενο 

1. Στο πρώτο μέρος προσδιορίζονται οι κανόνες επιλε- 
ξιμότητας των δαπανών των πράξεων που εντάσσονται 
στα προγράμματα του ΕΣΠΑ 2014-2020 και συγχρημα- 
τοδοτούνται από το Ευρωπαϊκό Ταμείο Περιφερειακής 
Ανάπτυξης (ΕΤΠΑ), το Ευρωπαϊκό Κοινωνικό Ταμείο 
(ΕΚΤ) και το Ταμείο Συνοχής (στο εξής τα «Ταμεία»), 
στο πλαίσιο του στόχου «Επενδύσεις στην ανάπτυξη 
και την απασχόληση». 

Οι κανόνες επιλεξιμότητας δαπανών έχουν υποχρε¬ 
ωτική εφαρμογή και πρέπει να τηρούνται από όλους 
τους φορείς που εμπλέκονται στη διαχείριση και τον 
έλεγχο των προγραμμάτων, αλλά και στην υλοποίηση 
των συγχρηματοδοτούμενων πράξεων. 

Οι φορείς διαχείρισης διασφαλίζουν ότι οι δικαιούχοι εί¬ 
ναι ενήμεροι σχετικά με τους κανόνες επιλεξιμότητας δα¬ 
πανών των προγραμμάτων του ΕΣΠΑ 2014-2020, τον τρόπο 
αποτελεσματικής πρόσβασης και χρήσης των Ταμείων 
καθώς και αξιοποίησης της συμπληρωματικότητας με 
άλλα μέσα σχετικών πολιτικών της Ευρωπαϊκής Ένωσης. 

Τα Ταμεία χρησιμοποιούνται για να παρέχουν υπο¬ 
στήριξη υπό τη μορφή: 

• επιχορηγήσεων 

• επιστρεπτέας συνδρομής 

• βραβείων 

• μέσων χρηματοοικονομικής τεχνικής 

• συνδυασμού των ανωτέρω 

Οι κανόνες επιλεξιμότητας της παρούσας αφορούν 
μόνο σε πράξεις οι οποίες υποστηρίζονται υπό μορφή 
επιχορηγήσεων και επιστρεπτέας συνδρομής. 

2. Στο δεύτερο μέρος προσδιορίζονται οι λεπτομέρει¬ 
ες που αφορούν στον έλεγχο νομιμότητας των δημόσι¬ 
ων συμβάσεων που συγχρηματοδοτούνται στο πλαίσιο 
του ΕΣΠΑ 2014-2020 και διενεργούνται από τις Αρχές 
Διαχείρισης και τους Ενδιάμεσους Φορείς. 

3. Στο τρίτο μέρος θεσπίζεται η δυνατότητα άσκησης 
ενδικοφανούς προσφυγής, το διοικητικό όργανο προς το 
οποίο αυτή θα ασκηθεί, καθώς και η προθεσμία άσκησής 
της από τους δυνητικούς δικαιούχους που συμμετέχουν 

στην διαδικασία υποβολής και αξιολόγησης προτάσεων, 
στο πλαίσιο πρόσκλησης για την ένταξη πράξεων στο 
ΕΣΠΑ 2014-2020, κατά του πίνακα κατάταξης αξιολο¬ 
γημένων προτάσεων. 

ΜΕΡΟΣ ΠΡΩΤΟ 

ΕΘΝΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ ΔΑΠΑΝΩΝ 
ΕΠ ΕΣΠΑ 2014 - 2020 

ΤΙΤΛΟΣ I 

ΓΕΝΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤ ΑΣ 
Αρθρο 2 

Γενικοί κανόνες επιλεξιμότητας από τα Ταμεία 

1. Όλες οι δαπάνες που έχουν πραγματοποιηθεί για 
την υλοποίηση των πράξεων που έχουν αποφασιστεί 
από τη διαχειριστική αρχή του οικείου προγράμματος ή 
υπό την ευθύνη της, σύμφωνα με τη μεθοδολογία και τα 
κριτήρια επιλογής που έχουν καθοριστεί εκ των προτέ- 
ρων από την επιτροπή παρακολούθησης είναι επιλέξιμες 
για στήριξη από τα Ταμεία με την επιφύλαξη των όρων 
που διευκρινίζονται στις επόμενες παραγράφους του 
πρώτου μέρους του παρόντος εγγράφου. 

2. Μια πράξη μπορεί να χρηματοδοτηθεί από ένα ή 
περισσότερα Ταμεία ή από ένα ή περισσότερα προ¬ 
γράμματα και από άλλα χρηματοδοτικά μέσα της'Ενω- 
σης, υπό τον όρο ότι η δαπάνη που περιλαμβάνεται σε 
αίτηση πληρωμής για επιστροφή από ένα Ταμείο δεν 
λαμβάνει υποστήριξη από άλλο Ταμείο ή χρηματοδο¬ 
τικό μέσο της Ένωσης, ούτε χρηματοδοτείται από το 
ίδιο Ταμείο στο πλαίσιο άλλου προγράμματος ή και 
εθνικούς πόρους. 

3. Το ΕΤΠΑ και το ΕΚΤ μπορούν να χρηματοδοτούν, 
με συμπληρωματικό τρόπο και εντός ορίου 10% της 
ενωσιακής χρηματοδότησης για κάθε άξονα προτεραι¬ 
ότητας ενός προγράμματος του στόχου «Επενδύσεις 
στην ανάπτυξη και την απασχόληση», μέρος μιας πράξης 
της οποίας οι δαπάνες είναι επιλέξιμες για στήριξη από 
το άλλο Ταμείο βάσει των κανόνων επιλεξιμότητας που 
ισχύουν για το εν λόγω Ταμείο, υπό την προϋπόθεση 
ότι αυτές οι δαπάνες είναι απαραίτητες για την ικανο¬ 
ποιητική υλοποίηση της πράξης και συνδέονται άμεσα 
με αυτήν. 

4. Επιλέξιμες για συγχρηματοδότηση από τα Ταμεία 
είναι οι πράξεις που αφορούν σε θεματικούς στόχους, 
επενδυτικές προτεραιότητες, ειδικούς στόχους, ενέρ¬ 
γειες και δράσεις που καθορίζονται στους ειδικούς κα¬ 
νονισμούς των Ταμείων. 

5. Δαπάνη η οποία καθίσταται επιλέξιμη λόγω της 
τροποποίησης του προγράμματος είναι επιλέξιμη μόνο 
από την ημερομηνία υποβολής του αιτήματος τροπο¬ 
ποίησης στην Επιτροπή ή, σε περίπτωση απόφασης 
τροποποίησης στοιχείων του προγράμματος που δεν 
καλύπτονται από την εγκριτική απόφαση της ΕΕ,άρθρο 
96(11) του Καν. 1303/2013, από την ημερομηνία έναρξης 
ισχύος της απόφασης τροποποίησης του προγράμμα¬ 
τος. 

6. Οι πράξεις δεν επιλέγονται για χρηματοδότηση 
από τα Ταμεία σε περίπτωση που έχουν περατωθεί 
φυσικά ή έχουν υλοποιηθεί πλήρως πριν να υποβάλει ο 
δικαιούχος στη διαχειριστική αρχή την αίτηση χρημα¬ 
τοδότησης, ανεξάρτητα αν όλες οι σχετικές πληρωμές 
έχουν γίνει από τον δικαιούχο. 

7. Οι δαπάνες για την υλοποίηση μιας πράξης δύνανται 
να καλύπτουν όλα τα στάδια εκτέλεσής της, από τον εκ 
των προτέρων προγραμματισμό έως την ολοκλήρωση 
της πράξης και τα σχετικά μέτρα δημοσιότητας. Οι 


επιλέξιμες δαπάνες μιας πράξης δύναται να περιορι¬ 
στούν με απόφαση της διαχειριστικής αρχής σε ένα ή 
περισσότερα στάδια της υλοποίησής της. 

8. Οι όροι υλοποίησης της πράξης όπως ορίζονται 
στην απόφαση ένταξης είναι ουσιώδεις και οποιαδήπο¬ 
τε μονομερής αλλαγή από τον δικαιούχο χωρίς προη¬ 
γούμενη έγκριση από την αρμόδια διαχειριστική αρχή 
συνιστά βάσιμη αιτία διακοπής χρηματοδότησης της 
πράξης. Οι πληρωμές που πραγματοποιούνται συνεπεία 
αυτής της αλλαγής δεν είναι επιλέξιμες μέχρι την ανα¬ 
γνώρισή τους από την αρμόδια διαχειριστική αρχή. Υπο¬ 
τροπή του δικαιούχου συνιστά βάσιμη αιτία ανάκλησης 
της απόφασης ένταξης της πράξης στο πρόγραμμα και 
μετακύληση σε αυτόν των δημοσιονομικών επιπτώσεων. 

9. Η διάρκεια υλοποίησης μιας πράξης αφορά στην απα¬ 
ραίτητη χρονική περίοδο για την ολοκλήρωση του φυσικού 
και οικονομικού αντικειμένου της πράξης μέχρι τη στιγμή 
που θα έχουν εκπληρωθεί οι ειδικότεροι στόχοι, όροι και 
υποχρεώσεις που τίθενται στην απόφαση ένταξής της. 

10. Η διάρκεια υλοποίησης των πράξεων ορίζεται στην 
απόφαση ένταξης και μπορεί να τροποποιείται με αι¬ 
τιολογημένη απόφαση του οργάνου που την εξέδωσε 
μετά από πρωτοβουλία του ή πριν τη λήξη της, μετά 
από αίτημα του δικαιούχου. 

Αρθρο 3 

Συμμόρφωση με το ενωσιακό και εθνικό δίκαιο 

1. Οι πράξεις και οι δραστηριότητεςαυτών καθώς και 
οι δαπάνες που πραγματοποιούνται για την υλοποίη¬ 
σή τους και υποστηρίζονται από τα Ταμεία πρέπει να 
συμμορφώνονται με το εφαρμοστέο ενωσιακό δίκαιο 
και εθνικό δίκαιο («εφαρμοστέο δίκαιο») και ιδίως με 
τους κανόνες περί δημοσίων συμβάσεων, κρατικών ενι¬ 
σχύσεων, ίσης μεταχείρισης και μη διάκρισης και τους 
περιβαλλοντικούς κανόνες. 

2. Οι δαπάνες είναι επιλέξιμες εφόσον είναι νόμιμες 
και κανονικές και επιπλέον έχουν χρησιμοποιηθεί με 
βάση την αρχή της χρηστής δημοσιονομικής διαχεί¬ 
ρισης ήτοι, σύμφωνα με τις αρχές της οικονομίας, της 
αποτελεσματικότητας και της αποδοτικότητας. Η αρχή 
της χρηστής δημοσιονομικής διαχείρισης εφαρμόζεται 
και στις δαπάνες όλων των δικαιούχων ανεξάρτητα από 
τη νομική τους μορφή. 

• Η αρχή της οικονομίας ορίζει ότι τα μέσα που χρη¬ 
σιμοποιούνται από το δικαιούχο για την υλοποίηση των 
δραστηριοτήτων της πράξης καθίστανται εγκαίρως δι¬ 
αθέσιμα, στην ενδεδειγμένη ποσότητα και ποιότητα και 
στην καλύτερη τιμή. 

• Η αρχή της αποδοτικότητας αφορά στην καλύτερη 
σχέση μεταξύ χρησιμοποιηθέντων μέσων και επιτευ- 
χθέντων αποτελεσμάτων. 

• Η αρχή της αποτελεσματικότητας αφορά στην εκ¬ 
πλήρωση των ειδικών στόχων που έχουν ορισθεί και 
στην επίτευξη των επιδιωκόμενων αποτελεσμάτων. 

3. Μη συμμόρφωση της πράξης με τους εφαρμοστέους 
κανόνες, συμπεριλαμβανομένων των κανόνων επιλεξι- 
μότητας της παρούσας, συνεπάγεται δημοσιονομική 
διόρθωση ή/και ανάκτηση των αχρεωστήτως ή παρα- 
νόμως καταβληθέντων ποσών. Τα ποσά των δαπανών 
που τεκμηριώνονται ως μη επιλέξιμες και διορθώνονται 
δεν μπορούν να αντικατασταθούν από άλλες επιλέξιμες 
δαπάνες του δικαιούχου στο πλαίσιο της πράξης. 

Άρθρο 4 

Επιλεξιμότητα πράξεων βάσει γεωγραφικής θέσης 

1. Κατά γενικό κανόνα, οι πράξεις που χρηματοδοτού¬ 
νται από τα Ταμεία, με την επιφύλαξη των παρεκκλίσε- 

ων που αναφέρονται κατωτέρω και των ειδικών κανόνων 
για κάθε Ταμείο, υλοποιούνται στην περιοχήπου αφορά 
στο οικείο πρόγραμμα, σύμφωνα με την παράγραφο 7 
του άρθρου 2 του Καν. 1303/2013. 

(ί) Για πράξεις που υποστηρίζονται από το ΕΤΠΑ και 
το Ταμείο Συνοχής, η διαχειριστική αρχή δύναται να 
αποδεχθεί την υλοποίηση μιας πράξης εκτός της περι¬ 
οχής του προγράμματος αλλά εντός της Ένωσης, υπό 
την προϋπόθεση ότι πληρούνται όλοι οι ακόλουθοι όροι: 

α) η πράξη είναι προς όφελος της περιοχής του προ¬ 
γράμματος, 

β) το συνολικό ποσό που κατανέμεται από το πρό¬ 
γραμμα σε πράξεις που υλοποιούνται εκτός της περι¬ 
οχής του προγράμματος δεν υπερβαίνει το 15% της 
υποστήριξης από το ΕΤΠΑ και το Ταμείο Συνοχής σε 
επίπεδο προτεραιότητας, 

γ) η επιτροπή παρακολούθησης έχει εγκρίνει την πρά¬ 
ξη ή τους τύπους των εν λόγω πράξεων, 
δ) οι υποχρεώσεις των αρχών που είναι υπεύθυνες για 
το πρόγραμμα σε σχέση με τη διαχείριση, τον έλεγχο 
και τον δημοσιονομικό έλεγχο της εν λόγω πράξης εκ¬ 
πληρώνονται από τις αρχές που είναι υπεύθυνες για το 
πρόγραμμα στο πλαίσιο του οποίου υποστηρίζεται η εν 
λόγω πράξη ή συνάπτουν συμφωνίες με τις αρχές της 
περιοχής στην οποία υλοποιείται η πράξη. 

(μ) Για πράξεις που υποστηρίζονται από το ΕΚΤ, το 
ΕΚΤ δύναται να παράσχει στήριξη για δαπάνες που αφο¬ 
ρούν πράξεις που εκτελούνται εκτός της γεωγραφικής 
περιοχής του προγράμματος, αλλά εντός της Ένωσης, 
υπό την προϋπόθεση ότι πληρούνται οι ακόλουθοι δύο 
όροι: 

α) η πράξη είναι προς όφελος της γεωγραφικής πε¬ 
ριοχής όπου υλοποιείται το πρόγραμμα, 
β) οι υποχρεώσεις των αρχών για το πρόγραμμα σε 
σχέση με τη διαχείριση, τον έλεγχο και τον δημοσιο¬ 
νομικό έλεγχο της εν λόγω πράξης εκπληρώνονται από 
τις αρχές που είναι αρμόδιες για το πρόγραμμα στο 
πλαίσιο του οποίου υποστηρίζεται η εν λόγω πράξη ή 
συνάπτουν συμφωνίες με τις αρχές του κράτους μέλους 
στο οποίο υλοποιείται η πράξη υπό την προϋπόθεση 
ότι στο εν λόγω κράτος μέλος πληρούνται οι υποχρε¬ 
ώσεις σε σχέση με τη διαχείριση, τον έλεγχο και τον 
δημοσιονομικό έλεγχο της εν λόγω πράξης. 

Εντός του ορίου του 3% του προϋπολογισμού ενός 
προγράμματος του ΕΚΤ ή του χρηματοδοτούμενου από 
το ΕΚΤ μέρους ενός πολυταμειακού προγράμματος, οι 
δαπάνες που πραγματοποιούνται εκτός της Ένωσης 
είναι επιλέξιμες για ενίσχυση από το ΕΚΤ εφόσον αφο¬ 
ρούν στους θεματικούς στόχους του άρθρου 3(1)(α) ή 
του άρθρου 3(1)(γ) του Καν. ΕΚΤ και εφόσον η οικεία 
επιτροπή παρακολούθησης έχει εγκρίνει την πράξη ή 
τους τύπους των εν λόγω πράξεων. 

(ίϋ) Γ ια πράξεις που αφορούν τεχνική συνδρομή ή δρα¬ 
στηριότητες προβολής και δεν υποστηρίζονται από το 
ΕΚΤ,οι δαπάνες μπορούν να πραγματοποιηθούν εκτός 
της Ένωσης, υπό την προϋπόθεση ότι η πράξη είναι 
προς όφελος της περιοχής του προγράμματος και πλη- 
ρούνται οι υποχρεώσεις σε σχέση με τη διαχείριση, 
τον έλεγχο και τον δημοσιονομικό έλεγχο της εν λόγω 
πράξης. 

2. Οι πράξεις τεχνικής συνδρομής που υποστηρίζονται 
από ταΤαμεία,μπορούν να υλοποιούνται εκτός της περι¬ 
οχής του προγράμματος, αλλά εντός της Ένωσης, υπό 
τον όρο ότι οι πράξεις λειτουργούν προς όφελος του 


προγράμματος, ή, στην περίπτωση του προγράμματος 
«Τεχνική Βοήθεια», προς όφελος των λοιπών οικείων 
προγραμμάτων. 

3. Οι δαπάνες των πράξεων που συγχρηματοδοτού- 
νται από το ΕΤΠΑ ή το ΕΚΤ και αφορούν οριζόντιες 
δράσεις, οι οποίες έχουν άμεση επίπτωση σε όλες ή 
πολλές περιφέρειες της χώρας είναι επιλέξιμες εφό¬ 
σον επιμερίζονται με βάση κριτήριο κατανομής που ήδη 
περιγράφεται στο εγκεκριμένο πρόγραμμα ή ελλείψει 
σχετικής πρόβλεψης στο πρόγραμμα, με βάση τεκμη¬ 
ριωμένη κατανομή. 

Άρθρο 5 

Περίοδος επιλεξιμότητας δαπανών 

1. Μια δαπάνη είναι επιλέξιμη για χρηματοδότηση από 
τα Ταμεία εφόσον έχει πραγματοποιηθεί από έναν δι¬ 
καιούχο και έχει πληρωθεί το διάστημα από την 1η 
Ιανουάριου 2014 έως την 31η Δεκεμβρίου 2023. Κατά 
παρέκκλιση, οι δαπάνες για την ΠΑΝ είναι επιλέξιμες 
από την 1η Σεπτεμβρίου 2013. 

2. Σε περίπτωση επιστροφής δαπανών βάσει των δια¬ 
τάξεων του άρθρου 10 παρ. 1 σημεία (β) και (γ), τυποποι¬ 
ημένες κλίμακες μοναδιαίου κόστους και κατ’ αποκοπή 
ποσά που δεν υπερβαίνουν τις 100.000€ δημόσιας δα¬ 
πάνης,οι δράσεις που αποτελούν τη βάση για επιστρο¬ 
φή πρέπει να έχουν εκτελεστοί κατά το διάστημα από 
την 1η Ιανουάριου 2014 έως την 31ηΔεκεμβρίου 2023. 
Κατά παρέκκλιση, η ημερομηνία έναρξης όσον αφορά 
τις επιστρεφόμενες δαπάνες βάσει του άρθρου 10 παρ. 
1 σημεία (β) και (γ), για δράσεις στο πλαίσιο της ΠΑΝ 
είναι η 1η Σεπτεμβρίου 2013. 

3. Για τις κατηγορίες πράξεων/ενεργειών/δράσεων 
που η χρηματοδότησή τους χορηγείται για συγκεκρι¬ 
μένη χρονική περίοδο, είναι επιλέξιμες για συγχρη- 
ματοδότηση οι δαπάνες που πληρούν τις ακόλουθες 
προϋποθέσεις: 

(α) αφορούν έργο, προϊόν ή υπηρεσία το οποίο παρα¬ 
σχέθηκε εντός της συγκεκριμένης χρονικής περιόδου, 

(β) έχουν καταβληθεί εντός της συγκεκριμένη χρονικής 
περιόδου, με εξαίρεση τις περιπτώσεις για τις οποίες η 
επιλέξιμη περίοδος ορίζεται διαφορετικά στους όρους 
της σχετικής πρόσκλησης της του φορέα διαχείρισης 
για την υποβολή των προτάσεων. 

4. Γ ια τις πράξεις κρατικών ενισχύσεων, για τις οποίες 
οι αποφάσεις έγκρισης χορήγησης της ενίσχυσης εκδό- 
θηκαν μετά την 01.01.2014, είναι επιλέξιμες οι δαπάνες 
που πραγματοποιούν οι δικαιούχοι μετά την 01.01.2014 
και μετά την υποβολή αίτησης του δικαιούχου για χρη¬ 
ματοδότηση,εκτός εάν ορίζεται μεταγενέστερη ημερο¬ 
μηνία στο εκάστοτε καθεστώς ενίσχυσης. Γ ια τις πρά¬ 
ξεις κρατικών ενισχύσεων για τις οποίες οι αποφάσεις 
έγκρισης χορήγησης της ενίσχυσης εκδόθηκαν πριν 
την 01.01.2014 είναι επιλέξιμες οι δαπάνες που πραγ¬ 
ματοποιούνται μετά την 01.01.2014 εκτός εάν ορίζεται 
μεταγενέστερη ημερομηνία στις αποφάσεις που ορίζουν 
τους όρους της ενίσχυσης. 

Αρθρο 6 

Διάρκεια των πράξεων 

1. Μια πράξη που περιλαμβάνει επένδυση σε υποδομή 
η παραγωγική επένδυση επιστρέφει την συνεισφορά 
των Ταμείων, εάν εντός πέντε ετών από την τελική 
πληρωμή στον δικαιούχο ή εντός της προθεσμίας που 
ορίζεται στους κανόνες κρατικών ενισχύσεων, κατά πε¬ 
ρίπτωση, υπόκειται σε οποιοδήποτε από τα ακόλουθα: 



21386 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) παύση ή μετεγκατάσταση μιας παραγωγικής δρα¬ 
στηριότητας εκτός της περιοχής του προγράμματος, 
σύμφωνα με την παράγραφο 7 του άρθρου 2 του Καν. 
1303/2013, 

β) αλλαγή του ιδιοκτησιακού καθεστώτος ενός στοι¬ 
χείου υποδομής, η οποία παρέχει σε μια εταιρεία ή 
δημόσιο οργανισμό αδικαιολόγητο πλεονέκτημα, 

γ) ουσιαστική μεταβολή που επηρεάζει τη φύση της, 
τους στόχους ή τους όρους υλοποίησης, η οποία θα 
μπορούσε να οδηγήσει σε υπονόμευση των αρχικών 
στόχων της. 

2. Τα αχρεωστήτως καταβαλλόμενα ποσά για την εν 
λόγω πράξη ανακτώνται αναλογικά προς την περίοδο 
για την οποία δεν εκπληρώθηκαν οι απαιτήσεις. 

3. Το οριζόμενο στο πρώτο εδάφιο χρονικό περιθώριο 
μειώνεται στα τρία έτη όταν πρόκειται για περιπτώσεις 
που αφορούν σε διατήρηση επενδύσεων ή θέσεων ερ¬ 
γασίας που δημιουργήθηκαν από ΜΜΕ. 

4. Μια πράξη που περιλαμβάνει επένδυση σε υποδο¬ 
μή ή παραγωγική επένδυση επιστρέφει τη συνεισφορά 
των Ταμείων εάν, εντός 10 ετών από την τελική πλη¬ 
ρωμή στον δικαιούχο η παραγωγική δραστηριότητα 
μεταφέρεται εκτός της Ένωσης, με την εξαίρεση της 
περίπτωσης ο δικαιούχος να είναι ΜΜΕ. Όταν η συ¬ 
νεισφορά από τα Ταμεία λαμβάνει τη μορφή κρατικής 
ενίσχυσης, η περίοδος των 10 ετών αντικαθίσταται από 
την ισχύουσα προθεσμία σύμφωνα με τους κανόνες 
κρατικών ενισχύσεων. 

5. Πράξεις που χρηματοδοτούνται από το ΕΚΤ και 
πράξεις που χρηματοδοτούνται από τα άλλα Ταμεία οι 
οποίες δεν αποτελούν επενδύσεις σε υποδομή ή παρα¬ 
γωγικές επενδύσεις επιστρέφουν τη συνεισφορά από το 
Ταμείο μόνο όταν υπόκεινται σε υποχρέωση διατήρησης 
της επένδυσης βάσει των εφαρμοστέων κανόνων περί 
κρατικών ενισχύσεων και υπόκεινται σε παύση ή μετε¬ 
γκατάσταση μιας παραγωγικής δραστηριότητας εντός 
της περιόδου που ορίζεται στους εν λόγω κανόνες. 

6. Οι ανωτέρω παράγραφοι 1,4 και 5 δεν εφαρμόζονται 
στις συνεισφορές προς κάθε πράξη η οποία υπόκειται 
σε παύση μιας παραγωγικής δραστηριότητας εξαιτίας 
μη δόλιας πτώχευσης. 

7. Οι ανωτέρω παράγραφοι 1, 4 και 5 δεν εφαρμόζονται 
σε φυσικά πρόσωπα που είναι δικαιούχοι ενίσχυσης 
για επένδυση και, μετά την ολοκλήρωση της επενδυτι¬ 
κής πράξης, καθίστανται επιλέξιμοι για να λάβουν και 
λαμβάνουν ενίσχυση βάσει του Καν. 1309/2013, όταν η 
εν λόγω επένδυση συνδέεται άμεσα με τον τύπο δρα¬ 
στηριότητας που κρίνεται ως επιλέξιμη για ενίσχυση 
από το Ευρωπαϊκό Ταμείο Προσαρμογής στην Παγκο¬ 
σμιοποίηση. 

Αρθρο 7 

Επίπεδο δημιουργίας της δαπάνης 

1. Επιλέξιμες είναι οι δαπάνες που πραγματοποιούνται 
από το δικαιούχο για την εκτέλεση της πράξης και 
καταγράφονται στο λογιστικό του σύστημα. 

2. Στις περιπτώσεις πράξεων που κατά την εκτέλεση 
τους συμμετέχουν επί μέρους φορείς υπό την συνολική 
ευθύνη του δικαιούχου, είναι επιλέξιμες οι δαπάνες που 
καταβάλλονται για την πράξη από τους συμμετέχοντες 
φορείς και πληρώνονται από τον ορισθέντα δικαιούχο, 
με την προϋπόθεση ότι τηρούνται οι ακόλουθοι όροι: 

α) υπάρχουν έγγραφα τεκμήρια της συμφωνίας με 
τους άλλους φορείς σχετικά με τη συνεισφορά τους 
στην εκτέλεση της πράξης, 


β) ο δικαιούχος διατηρεί τη συνολική ευθύνη για την 
οικονομική διαχείριση της πράξης, 
γ) οι δαπάνες που καταβάλλονται από τους άλλους 
φορείς συνοδεύονται από εξοφλημένα τιμολόγια, ή, όταν 
αυτό δεν είναι εφικτό, από λογιστικά έγγραφα ισοδύ¬ 
ναμης αποδεικτικής αξίας, 

δ) οι δαπάνες που καταβάλλονται από τους άλλους 
φορείς υποβάλλονται στο δικαιούχο και αναφέρονται 
στο έργο. Ο ορισθείς δικαιούχος έχει την ευθύνη να 
επαληθεύσει το υπαρκτό και την επιλεξιμότητα των 
αναφερόμενων δαπανών καθώς και την ολοκλήρωση 
των συγχρηματοδοτούμενων προϊόντων και υπηρεσιών, 
πριν τις δηλώσει στη διαχειριστική αρχή ή στην αρχή 
πιστοποίησης ή στον ενδιάμεσο φορέα, 
ε) η διαδρομή ελέγχου καλύπτει έως και το επίπεδο 
των συμμετεχόντων φορέων, 
στ) ο δικαιούχος και οι συμμετέχοντες φορείς είναι 
από κοινού υπεύθυνοι για την ορθή εκτέλεση της πρά¬ 
ξης καθώς και για πιθανές κυρώσεις που επιφέρει ή μη 
εκπλήρωση των υποχρεώσεων που περιλαμβάνονται 
στην απόφαση ένταξης, και μέχρι του ποσού συμμε¬ 
τοχής του καθενός στον προϋπολογισμό της πράξης. 

Στους επιμέρους φορείς δύναται να περιλαμβάνο¬ 
νται και φορείς οι οποίοι συνδέονται με το ορισθέντα 
δικαιούχο με δεσμό νομικό ή κεφαλαιακό, ο οποίος δεν 
περιορίζεται στην πράξη για την οποία ζητείται χρημα¬ 
τοδότηση, ούτε δημιουργείται με μοναδικό σκοπό την 
υλοποίησή της. 

3. Η παραπάνω παράγραφος 2 δεν ισχύει για τις περι¬ 
πτώσεις πουοι επιμέρους φορείς, σχηματίζουν από κοι¬ 
νού ένανέο ενιαίο φορέα, με ανεξάρτητη νομική μορφή 
από αυτήν των επιμέρους φορέων, ο οποίος ορίζεται 
ως ο μοναδικός δικαιούχος, συμπεριλαμβανομένης της 
περίπτωσης κατά την οποία ο νέος φορέας δημιουρ- 
γείται ειδικά για το σκοπό της υλοποίησης της πράξης. 

4. Όταν οι συμμετέχοντες φορείς στην υλοποίηση 
της πράξης, ή κάποιοι από αυτούς επιλέγονται από το 
δικαιούχο μέσω ανταγωνιστικής διαδικασίας(διαδικασία 
υποβολής προσφορών) ο δικαιούχος παραμένει υπεύθυ¬ 
νος για την πράξη, και ειδικότερα για την εξασφάλιση 
του υπαρκτού και της επιλεξιμότητας των δαπανών που 
δηλώνει, καθώς και για την ολοκλήρωση των υπηρεσιών 
ή των προϊόντων που συνδέονται με τις εν λόγω δα¬ 
πάνες. Οι δαπάνες που δηλώνονται από τον δικαιούχο 
πρέπει να συνοδεύονται από εξοφλημένα τιμολόγια, 
τα οποία έχει εκδώσει το αντισυμβαλλόμενο μέρος 
στον δικαιούχο, ή, όταν αυτό δεν είναι εφικτό, από λο¬ 
γιστικά έγγραφα ισοδύναμης αποδεικτικής αξίας. Στην 
περίπτωση αυτή οι διατάξεις σχετικά με την πληρωμή 
συμβατικών προκαταβολών έχουν εφαρμογή. 

5. Στις περιπτώσεις πράξεων για τις οποίες την ευθύνη 
υλοποίησης της πράξης αναλαμβάνει άλλος φορέας ως 
δικαιούχος αντί του κυρίου του έργου, στη βάση προ¬ 
γραμματικής σύμβασης, είναι επιλέξιμες οι δαπάνες που 
καταβάλλονται για την πράξη, από τον κύριο του έργου 
ή από το δικαιούχο, ανάλογα με τα προσδιοριζόμενα 
στην προγραμματική σύμβαση, υπό τους ακόλουθους 
όρους : 

α) Η σύναψη προγραμματικών συμβάσεων περιλαμβά¬ 
νει με κάθε λεπτομέρεια και ακρίβεια όλα τα στοιχεία 
που απαιτεί το οικείο θεσμικό πλαίσιο. 

β) Η υλοποίηση πράξεων μέσω προγραμματικών συμ¬ 
βάσεων, ακολουθεί τις γενικές και ειδικές, ανάλογα με 
τη φύση αυτών, διατάξεις που διέπουν το σύνολο των 
συγχρηματοδοτούμενων πράξεων. Ειδικότερα όλοι οι 

αντισυμβαλλόμενοι, ανεξαρτήτως νομικής μορφής, τη¬ 
ρούν την εθνική και ενωσιακή νομοθεσία και ειδικότερα, 
τους κανόνες για τον ανταγωνισμό, την ανάθεση δημο¬ 
σίων έργων, προμηθειών και υπηρεσιών, την προστασία 
και βελτίωση του περιβάλλοντος και τη δημοσιότητα. 

γ) Με την υποβολή της πρότασης χρηματοδότησης 
στο πρόγραμμα ο δικαιούχος υποχρεούται να δηλώσει 
την εκτέλεση της συγκεκριμένης πράξης μέσω προ¬ 
γραμματικής σύμβασης. 

δ) Η διαχειριστική αρχή, κατά τη διαδικασία αξιολό¬ 
γησης της πράξης, υποχρεούται να αξιολογεί τον ανα- 
λαμβάνοντα την εκτέλεση μέσω της προγραμματικής 
σύμβασης φορέα, ως δικαιούχο, ή/και τον κύριο του 
έργου για την περίπτωση που η προγραμματική σύμβα¬ 
ση προβλέπει την εκτέλεση μέρους των απαιτούμενων 
ενεργειών για την υλοποίηση της πράξης από αυτόν. 

ε) Ανάλογα με τα προβλεπόμενα στην προγραμ¬ 
ματική σύμβαση, ο δικαιούχος ή ο κύριος του έργου 
διατηρεί τη συνολική ευθύνη της πράξης, επαληθεύει 
την πραγματοποίηση και την επιλεξιμότητα των ανα- 
φερομένων δαπανών, καθώς και την ολοκλήρωση των 
συγχρηματοδοτούμενων προϊόντων και υπηρεσιών, πριν 
από τη δήλωση στην αρμόδια διαχειριστική αρχή. Σε 
κάθε περίπτωση ενημερώνεται ο κύριος του έργου για 
την εκτέλεση της πράξης σύμφωνα με τους όρους της 
προγραμματικής σύμβασης και τις πραγματοποιηθείσες 
δαπάνες σε βάρος της συγκεκριμένης πράξης. 

στ) Η προγραμματική σύμβαση προβλέπει ρητά σε 
ποιόν εκδίδονται τα τιμολόγια ή άλλα παραστατικά έγ¬ 
γραφα της πράξης και ποιος καταβάλλει τη δαπάνη για 
την εξόφλησή τους. Οι πραγματοποιηθείσες δαπάνες 
από το δικαιούχο ή/και από τον κύριο του έργου, όταν 
έτσι προβλέπεται από την προγραμματική σύμβαση, 
πρέπει να αποδεικνύονται και να συνοδεύονται από 
εξοφλημένα τιμολόγια, ή όταν αυτό δεν είναι εφικτό, 
από λογιστικά έγγραφα ισοδύναμης αποδεικτικής αξίας. 

ζ) Η διαδρομή ελέγχου καλύπτει και το επίπεδο του 
κυρίου του έργου, όταν αυτός καταβάλλει τις δαπάνες 
(τελικός λήπτης πιστώσεων). 

η) Οι συμβαλλόμενοι στην προγραμματική σύμβαση 
οφείλουν να τηρούν ο καθένας πλήρη φάκελο με όλα 
τα στοιχεία της πράξης συμπεριλαμβανομένων των οι¬ 
κονομικών και λοιπών συναλλαγών που διενήργησαν 
και οι οποίες αφορούν την πράξη. 

θ) Ο δικαιούχος και ο κύριος του έργου είναι από κοι¬ 
νού υπεύθυνοι για πιθανές κυρώσεις που επιφέρει ή μη 
εκπλήρωση των υποχρεώσεων που περιλαμβάνονται στην 
απόφαση ένταξης, σύμφωνα με τις αρμοδιότητες που ανα¬ 
λαμβάνει ο καθένας μέσω της προγραμματικής σύμβασης. 

5. Δαπάνες για την υλοποίηση πράξεων που εκτε- 
λούνται για λογαριασμό του δικαιούχου από κεντρικές 
αρχές, σύμφωνα με το εθνικό θεσμικό πλαίσιο, θεω¬ 
ρούνται ως πραγματικές δαπάνες του δικαιούχου και 
είναι επιλέξιμες. 

ΤΙΤΛΟΣ II 

ΕΠΙΧΟΡΗΓΗΣΕΙΣ ΚΑΙ ΕΠΙΣΤΡΕΠΤΕΑ ΣΥΝΔΡΟΜΗ 
Άρθρο 8 

Επιχορηγήσεις και επιστρεπτέα συνδρομή 
Α. Επιχορηγήσεις 

1. Οι επιχορηγήσεις είναι άμεσες μη επιστρεπτέες 
χρηματοδοτικές συνεισφορές, από το πρόγραμμα, οι 
οποίες χορηγούνται προκειμένου να χρηματοδοτηθεί: 

α) είτε πράξη προοριζόμενη να προωθήσει την υλο¬ 
ποίηση ενός στόχου του προγράμματος. 


β) είτε η λειτουργία οργανισμού/φορέα ο οποίος επι¬ 
διώκει και υποστηρίζει στόχο ή στόχους του προγράμ¬ 
ματος (επιχορήγηση λειτουργίας). 

2. Οι επιχορηγήσεις λειτουργίας χορηγούνται κατ’ 
έτος σε φορείς για τη χρηματοδότηση δραστηριοτή¬ 
των τους οι οποίες συνδέονται με τους επιδιωκόμενους 
στόχους του προγράμματος, και αποτυπώνονται τεκμη¬ 
ριωμένα σε επιχειρησιακό πλάνο, το σύνολο ή μέρους 
του οποίου αποτελεί αντικείμενο της χρηματοδότησης. 

3. Οι επιχορηγήσεις τηρούν τις αρχές της διαφάνειας 
και της ίσης μεταχείρισης, της μη αποκόμισης κέρδους, 
της μη σώρευσης και της μη αναδρομικότητας. 

4. Οι επιχορηγήσεις που δίνονται για την υλοποίηση 
πράξεων αποτελούν αντικείμενο δημοσίευσης, ώστε να 
εξασφαλίζεται η απαιτούμενη διαφάνεια. Η δημοσίευση 
λαμβάνει τη μορφή πρόσκλησης υποβολής προτάσεων, 
εκτός εάν πρόκειται για πράξεις οι οποίες αποτελούν 
αποκλειστική αρμοδιότητα ενός δικαιούχου ή όταν ο 
δικαιούχος προσδιορίζεται στο πρόγραμμα ή στο ειδικό 
θεσμικό πλαίσιο που αφορά την υλοποίηση της πράξης. 

Οι αιτήσεις επιχορήγησης είναι επιλέξιμες εφόσον 
υποβάλλονται από: 

α) νομικά πρόσωπα· ή 

β) φυσικά πρόσωπα, εφόσον αυτό απαιτείται λόγω 
της φύσης ή των χαρακτηριστικών της ενέργειας ή του 
στόχου που επιδιώκει ο δικαιούχος. 

Για τους σκοπούς του στοιχείου: α) του πρώτου εδα¬ 
φίου, οι αιτήσεις επιχορήγησης είναι δυνατόν να είναι 
επιλέξιμες εάν υποβάλλονται από οντότητες που δεν 
διαθέτουν νομική προσωπικότητα δυνάμει της οικείας 
εθνικής νομοθεσίας, υπό τον όρο ότι οι εκπρόσωποί 
τους έχουν την ικανότητα να αναλάβουν νομικές δε¬ 
σμεύσεις για λογαριασμό της οντότητας και να προσφέ¬ 
ρουν εγγυήσεις ισοδύναμες με εκείνες που παρέχουν 
τα νομικά πρόσωπα. 

5. Οι επιχορηγήσεις δεν μπορούν να δημιουργούν 
κέρδος στον δικαιούχο, αποζημιώνουν μόνο το κόστος 
υλοποίησης της πράξης ή το ετήσιο κόστος λειτουργίας 
του δικαιούχου, για τις περιπτώσεις επιχορηγήσεων 
λειτουργίας. 

I. Η αρχή της μη αποκόμισης κέρδους δεν ισχύει για: 

α) πράξεις με στόχο την ενίσχυση της οικονομικής 

επιφάνειας δικαιούχου, ή πράξεις που δημιουργούν ει¬ 
σόδημα προκειμένου να διασφαλιστεί η συνέχειά τους 
μετά την περίοδο κατά την οποία χορηγείται η χρημα¬ 
τοδότηση από το πρόγραμμα που προβλέπεται στην 
απόφαση ένταξης, 

β) υποτροφίες μελέτης, έρευνας ή επαγγελματικής 
κατάρτισης που παρέχονται σε φυσικά πρόσωπα, 

γ) άλλη άμεση στήριξη η οποία καταβάλλεται σε φυ¬ 
σικά πρόσωπα που την χρειάζονται επιτακτικά, όπως 
οι άνεργοι, 

δ) επιχορηγήσεις που υπολογίζονται στη βάση ενιαίου 
συντελεστή και/ή κατ’ αποκοπή ποσού και/ή μοναδιαίου 
κόστους, εφόσον συμμορφώνονται προς τις αρχές που 
πρέπει να διέπουν τον εκ των προτέρων υπολογισμό 
τους, 

ε) επιχορηγήσεις μικρότερες από 50.000 ευρώ. 

II. Το κέρδος ορίζεται ως το πλεόνασμα των εσόδων 
από την υλοποίηση της πράξης έναντι των επιλέξιμων 
δαπανών που βάρυναν τον δικαιούχο, όταν υποβάλλεται 
αίτηση για την καταβολή του υπολοίπου της επιχορή- 
γησης. 

III. Τα έσοδα υπολογίζονται στο επίπεδο της πράξης 
και όχι στο επίπεδο του δικαιούχουΠεριορίζονται στα 



21388 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


έσοδα που προκύπτουν κατά τη διάρκεια υλοποίησης 
της πράξη και στις χρηματοδοτικές συνεισφορές που 
τυχόν χορηγούνται από άλλες πηγές ειδικά για τη χρη¬ 
ματοδότηση των επιλέξιμων δαπανών της πράξης. 

IV. Η αμοιβή αναδοχών που περιλαμβάνονται στο 
τίμημα δημοσίων συμβάσεων οι οποίες συνάπτονται 
για την υλοποίηση πράξεων που χρηματοδοτούνται με 
επιχορήγηση ή επιστρεπτέα συνδρομή δεν συνιστούν 
κέρδος για το δικαιούχο. 

6. Το φυσικό αντικείμενο μίας πράξηςκατά κανόνα 
είναι δυνατόν να επιχορηγηθεί μόνο μία φορά.Στις πε¬ 
ριπτώσεις επιχορηγήσεων λειτουργίας, ένας δικαιούχος 
μπορεί να λάβει μία και μόνο επιχορήγηση λειτουργίας 
ανά οικονομικό έτος για τις ίδιες δαπάνες από οποιαδή¬ 
ποτε πηγή. Ο δυνητικός δικαιούχος ενημερώνει αμέσως 
το φορέα διαχείρισης για τυχόν πολλαπλές αιτήσεις 
και πολλαπλές επιχορηγήσεις στο πλαίσιο του ίδιου 
ή άλλου προγράμματος ή και άλλης χρηματοδοτικής 
πηγής της Ευρωπαϊκής Ένωσης ή επιχορήγησης από 
τον κρατικό προϋπολογισμό. 

7. Η αναδρομική επιχορήγηση πράξεων που έχουν ολο¬ 
κληρωθεί ήδη αποκλείεται. Οι ίδιες δαπάνες ουδέποτε 
είναι δυνατόν να χρηματοδοτηθούν δύο φορές από τα 
προγράμματα ή άλλες πηγές χρηματοδότησης. 

8. Οι επιχορηγήσεις δεν υπερβαίνουν τις επιλέξιμες 
δαπάνες. Είναι επιλέξιμες οι δαπάνες οι οποίες πράγ¬ 
ματι βαρύνουν τον δικαιούχο και ικανοποιούν όλα τα 
ακόλουθα κριτήρια: 

α) πραγματοποιούνται κατά τη διάρκεια της πράξης, 
με εξαίρεση τις δαπάνες που αφορούν τελικές εκθέσεις 
και πιστοποιητικά ελέγχου, εφόσον απαιτούνται, 

β) προβλέπονται στον εκτιμώμενο συνολικό προϋπο¬ 
λογισμό της πράξης, 

γ) είναι αναγκαίες για την υλοποίηση της πράξης που 
αποτελεί αντικείμενο της επιχορήγησης, 

δ) είναι αναγνωρίσιμες και επαληθεύσιμες, εγγράφο- 
νται στα λογιστικά βιβλία του δικαιούχου, και προσδι¬ 
ορίζονται σύμφωνα με τα ισχύοντα λογιστικά πρότυπα 
στον τόπο εγκατάστασης του δικαιούχου και σύμφωνα 
με τις συνήθεις λογιστικές πρακτικές που αυτός εφαρ¬ 
μόζει, 

ε) συμμορφώνεται προς τις απαιτήσεις της εφαρμο¬ 
στέας φορολογικής και εργατικής νομοθεσίας, 

στ) είναι εύλογες, δικαιολογημένες και συμμορφώ¬ 
νονται προς την αρχή της χρηστής δημοσιονομικής 
διαχείρισης, ιδίως όσον αφορά την οικονομία και την 
αποδοτικότητα. 

9. Οι προσκλήσεις για υποβολή προτάσεων προσδι¬ 
ορίζουν τις κατηγορίες δαπανών που θεωρούνται επι¬ 
λέξιμες για χρηματοδότηση. 

Β. Επιστρεπτέα συνδρομή 

10. Η επιστρεπτέα συνδρομή είναι μορφή χρηματο¬ 
δοτικής συνδρομής όμοια με την επιχορήγηση η οποία 
όμως χορηγείται υπό συγκεκριμένες προϋποθέσεις, η 
πλήρωση ή η μη πλήρωση των οποίων οδηγεί σε επι¬ 
στροφή μέρους ή του συνόλου της συνδρομής μετά την 
ολοκλήρωση της πράξης. 

11. Η χρηματοδότηση μιας πράξης με τη μορφή επι- 
στρεπτέας συνδρομής εφαρμόζεται σε περιπτώσεις 
πράξεων για τις οποίες δεν είναι δυνατόν να αποφα- 
σιστεί εκ των προτέρων το ακριβές μίγμα επιστρεπτέ- 
ας και μη επιστρεπτέας συνδρομής και δεν μπορεί να 
χρησιμοποιηθεί για πράξεις που υλοποιούνται μέσω 
χρηματοοικονομικής τεχνικής, κατά την έννοια του άρ- 
θρου37 του Κανονισμού 1303/2013. 


12. Χρηματοδότηση μιας πράξης η οποία περιλαμβάνει 
υποχρέωση επιστροφής της συνδρομής χωρίς προϋπο¬ 
θέσεις δεν αποτελεί επιστρεπτέα συνδρομή. Ομοίως 
χρηματοδότηση μιας πράξης η οποία δεν εμπίπτει στον 
ορισμό και το πεδίο εφαρμογής των χρηματοδοτικών 
εργαλείων, αλλά περιλαμβάνει προϋποθέσεις επιστρο¬ 
φής, αποτελεί επιστρεπτέα συνδρομή. 

13. Η συνδρομή, το μέρος αυτής που επιστρέφεται 
και οι όροι και προϋποθέσεις επιστροφής μετά την 
ολοκλήρωση της πράξης, οι υποχρεώσεις δήλωσης 
από το δικαιούχο των όρων και προϋποθέσεων που 
εκπληρώθηκαν και αποτελούν τη βάση υπολογισμού του 
επιστρεπτέου μέρους της συνδρομής περιλαμβάνονται 
στην απόφαση ένταξης. 

14. Το ποσό που χορηγείται με τη μορφή επιστρεπτέας 
συνδρομής για την υλοποίηση μιας πράξης αποτελεί 
επιλέξιμη δαπάνη στο σύνολό της, συμπεριλαμβανο¬ 
μένου του ποσού που επιστρέφεται από το δικαιούχο, 
εφόσον τηρούνται και οι λοιποί όροι της απόφασης 
ένταξης. 

15. Στην περίπτωση πράξεων που παράγουν έσοδα 
κατά την έννοια του άρθρου 32 (μετά την υλοποίησή 
της) ή κατά την υλοποίησή τους, κατά την έννοια του 
άρθρου 33, η επιλέξιμη δαπάνη μειώνεται κατά τα καθα¬ 
ρά έσοδα τα οποία θα δημιουργηθούν ή δημιουργήθη- 
καν το αργότερο κατά το κλείσιμο της πράξης (τελικό 
αίτημα πληρωμής του δικαιούχου), εκτός και εάν η πρά¬ 
ξη έχει υποχρέωση πλήρους επιστροφής του ποσού της 
επιστρεπτέας συνδρομής. Όταν δεν είναι επιλέξιμο για 
συγχρηματοδότηση όλο το κόστος, τα καθαρά έσοδα 
κατανέμονται κατ’ αναλογία στα επιλέξιμα και στα μη 
επιλέξιμα μέρη του κόστους. 

16. Το ποσό της επιστρεπτέας συνδρομής που επι- 
στρέφεται μετά την ολοκλήρωση της πράξης στον 
φορέα που τη χορήγησε ή σε άλλη αρχή που ορίζεται, 
κατατίθεται σε συγκεκριμένο για το σκοπό τραπεζι¬ 
κό λογαριασμό, καταχωρείται στο λογιστικό σύστημα 
της Αρχής Πιστοποίησης ή άλλης αρμόδιας αρχής και 
χρησιμοποιείται για τον ίδιο σκοπό ή σύμφωνα με τους 
στόχους του επιχειρησιακού προγράμματος. 

17. Το ποσό της τυχόν δημοσιονομικής διόρθωσης 
που επιβάλλεται στην πράξη απομειώνει το σύνολο της 
επιλέξιμης δαπάνης. 

Άρθρο 9 

Μορφές υλοποίησης πράξεων 

1. Οι πράξεις ή τα μέρη αυτής που υποστηρίζονται 
από τα Ταμεία μέσω επιχορηγήσεων ή επιστρεπτέας 
συνδρομής υλοποιούνται από το δικαιούχο κατά κανόνα, 
με τους ακόλουθους τρόπους: 

α) από τον ίδιο το δικαιούχο με ίδια μέσα, 

β) από τρίτο (ανάδοχο) μέσω ανάθεσης σύμβασης, 

γ) από τον δικαιούχο και άλλους φορείς υπό την ευ¬ 
θύνη του δικαιούχου με μία ή περισσότερες από τις 
ανωτέρω επιλογές ανά φορέα συμπεριλαμβανομένου 
του δικαιούχου, 

δ) από άλλους φορείς που επιλέγονται από το δικαι¬ 
ούχο στη βάση πρόσκλησης εκδήλωσης ενδιαφέροντος. 
Οι άλλοι φορείς μπορεί να υλοποιούν το έργο τους με 
ίδια μέσα ή/και μέσω τρίτων, το οποίο περιγράφεται 
σε σύμβαση. Το αντικείμενο της σύμβασης χρησιμο¬ 
ποιείται και παραμένει στην ιδιοκτησία του φορέα που 
το υλοποίησε, 

ε) από τρίτους φορείς/ή και φυσικά πρόσωπα που 
επιλέγονται από το δικαιούχο στη βάση πρόσκλησης 

εκδήλωσης ενδιαφέροντος. Οι φορείς επιλέγονται, προ- 
κειμένου να παράσχουν προδιαγεγραμμένες υπηρεσίες 
σε φυσικά πρόσωπα, δικαιούχους της επιχορήγησης, 
το κόστος της οποίας είναι εκ των προτέρων υπολογι¬ 
σμένο και προσδιορίζεται σε άλλες μορφές ανάληψης 
νομικής δέσμευσης (π.χ. νουοάβΓε), 
στ) με συνδυασμό των ανωτέρω επιλογών. 

2. Οι επιχορηγήσεις και η επιστρεπτέα συνδρομή 
μπορούν να χρησιμοποιηθούν για τη χρηματοδότηση 
μέρους ή του συνολικού κόστους του δικαιούχου για την 
υλοποίηση της πράξης. Για πράξεις που δημιουργούν 
έμμεσες δαπάνες, υλοποίηση με ίδια μέσα, το συνολικό 
κόστος του δικαιούχου δύναται να συνίσταται από τις 
άμεσες και έμμεσες δαπάνες της πράξης, εφόσον η 
πρόσκληση προβλέπει την επιλεξιμότητα των έμμεσων 
δαπανών. 

3. Υλοποίηση με ίδια μέσα νοείται η εκτέλεση μέρους 
ή του συνόλου της πράξης από το δικαιούχο με τη 
χρήση ιδίων πόρων. Μέρος των ενεργειών που απαιτού¬ 
νται μπορεί να ανατίθεται σε τρίτους (ανάδοχοι) υπό 
την προϋπόθεση ότι ο δικαιούχος συνεχίζει να διατη¬ 
ρεί τον πλήρη έλεγχο τόσο της διοίκησης όσο και της 
υλοποίησης του μέρους της πράξης που υλοποιείται 
με ίδια μέσα. 

4. Άμεσες δαπάνες είναι οι δαπάνες που πραγματο¬ 
ποιεί ο δικαιούχος οι οποίες συνδέονται άμεσα με την 
υλοποίηση του συγχρηματοδοτούμενου έργου και αυτή 
η σύνδεση μπορεί τεκμηριωμένα να αποδειχθεί. 

5/Εμμεσες δαπάνες είναι οι δαπάνες που δεν συνδέο¬ 
νται άμεσα με την υλοποίηση του έργου, αλλά μπορούν 
να προσδιοριστούν και τεκμηριωθούν από το λογιστικό 
σύστημα του δικαιούχου ως δαπάνες πραγματοποιού¬ 
μενες σε ευθεία συσχέτιση με τις άμεσες δαπάνες οι 
οποίες αποδίδονται στο έργο. 

6. Οι έμμεσες δαπάνες, εφόσον η πρόσκληση για την 
υποβολή προτάσεων προβλέπει την επιλεξιμότητά τους, 
είναι επιλέξιμες μόνο στη βάση επιλογών απλοποιημέ¬ 
νου κόστους. 

Άρθρο 10 

Μορφές επιχορηγήσεων και επιστρεπτέας συνδρομής 

1. Οι επιχορηγήσεις και η επιστρεπτέα συνδρομή μπο¬ 
ρούν να λάβουν μία από τις ακόλουθες μορφές: 

α) αποζημίωσηεπιλέξιμων δαπανών που όντως πραγ¬ 
ματοποιήθηκαν και πληρώθηκαν, μαζί με, ανάλογα με 
την περίπτωση, συνεισφορές σε είδος και αποσβέσεις, 
β) τυποποιημένες κλίμακες μοναδιαίου κόστους, 
γ) κατ’ αποκοπή ποσά που δεν υπερβαίνουν τα 100.000 
Ευρώ δημόσιας συμμετοχής, 
δ) κατ’ αποκοπή χρηματοδότηση που καθορίζεται με 
την εφαρμογή ενός ποσοστού σε μια ή περισσότερες 
προκαθορισμένες κατηγορίες δαπανών. 

2. Η επιλογή (α) συνιστά αποζημίωση του δικαιούχου 
στην αρχή του πραγματικού κόστους, ενώ οι εναλλακτι¬ 
κές επιλογές (β) έως (δ) συνιστούν αποζημίωση του δι¬ 
καιούχου στη βάση επιλογών απλουστευμένου κόστους. 

3. Οι εναλλακτικές επιλογές (α) έως (δ) είναι δυνατόν 
να συνδυαστούν μόνο όταν καθεμία από αυτές καλύπτει 
διαφορετική κατηγορία δαπανών ή όταν χρησιμοποιού¬ 
νται για διαφορετικά έργα που αποτελούν μέρος μιας 
πράξης ή για διαδοχικά στάδια μιας πράξης. 

4. Όταν μια πράξη ή ένα έργο που αποτελεί μέρος 
μιας πράξης υλοποιείται αποκλειστικά μέσω δημόσιας 
σύμβασης έργων, αγαθών ή υπηρεσιών εφαρμόζεται 
μόνο η επιλογή (α) ανωτέρω, δηλαδή η εφαρμογή του 


απλουστευμένου κόστους αποκλείεται σε περιπτώσεις 
όπου μια πράξη ή ένα έργο που αποτελεί μέρος μιας 
πράξης υλοποιείται αποκλειστικά μέσω διαδικασιών 
ανάθεσης δημόσιων συμβάσεων. 

5. Όταν η δημόσια σύμβαση στο πλαίσιο μιας πράξης 
ή έργου που αποτελεί μέρος πράξης περιορίζεται σε 
ορισμένες κατηγορίες δαπανών, μπορούν να εφαρμο¬ 
στούν όλες οι εναλλακτικές επιλογές (α) έως (δ). 

ΤΙΤΆΟΣ III 

ΕΠΙΛΕΞΙΜΕΣ ΔΑΠΑΝΕΣ ΣΤΗ ΒΑΣΗ 
ΤΟΥ ΠΡΑΓΜΑΤΙΚΟΥ ΚΟΣΤΟΥΣ 

Αρθρο 11 

Δαπάνες στη βάση του πραγματικού κόστους 

1. Ως πραγματικές νοούνται οι δαπάνες που αντιστοι¬ 
χούν σε πληρωμές που έχουν πραγματοποιηθεί από 
τους δικαιούχους, δικαιολογούνται από τους όρους και 
τους στόχους των εγκεκριμένων πράξεων, προβλέπο- 
νται στην απόφαση ένταξης και τεκμηριώνονται από 
εξοφλημένα τιμολόγια ή λογιστικά στοιχεία ισοδύναμης 
αποδεικτικής αξίας εκτός αν οι ειδικοί κανονισμοί για 
κάθε Ταμείο προβλέπουν αλλιώς. 

2. Οι πραγματικές δαπάνες θα πρέπει να είναι εύλογες, 
τεκμηριωμένες και σύμφωνες με την αρχή της χρηστής 
δημοσιονομικής διαχείρισης. Εύλογες χαρακτηρίζονται 
οι δαπάνες όταν υπάρχουν αντικειμενικά στοιχεία που 
αποδεικνύουν ότι δεν υπερβαίνουν τις τρέχουσες τιμές 
της αγοράς ή το σύνηθες κόστος του δικαιούχου για το 
φυσικό αντικείμενο στο οποίο αντιστοιχούν. 

3. Πραγματική δαπάνη η οποία αντιστοιχεί σε περισ¬ 
σότερες από μία πράξεις/δραστηριότητες επιμερίζεται 
στη βάση αντικειμενικής μεθόδου κατανομής η οποία 
διασφαλίζει τη μη διπλή χρηματοδότηση της ίδιας δα¬ 
πάνης και την αποζημίωσή της μέχρι το 100% αυτής. Η 
προτεινόμενη μέθοδος κατανομής για τον επιμερισμό 
εγκρίνεται από τη Διαχειριστική Αρχή. 

4. Οι συνεισφορές σε είδος από το δικαιούχο ή τρίτο 
προς το δικαιούχο μέρος που συμμετέχει στην πράξη, 
για την υλοποίηση της πράξης, θεωρούνται πραγματικές 
δαπάνες του δικαιούχου εάν πληρούνται οι σχετικοί 
όροι του άρθρου 14 παρούσας. Μισθοί και επιδόματα 
που πληρώνονται από τρίτο μέρος, προς όφελος των 
συμμετεχόντων σε δράσεις του ΕΚΤ και πιστοποιούνται 
από το δικαιούχο, αποτελούν συνεισφορές σε είδος. 

5. Οι δαπάνες απόσβεσης παγίων στοιχείων του δι¬ 
καιούχου που χρησιμοποιούνται για την εκτέλεση της 
πράξης θεωρούνται πραγματικές εφόσον τηρούνται οι 
διατάξεις του άρθρου 15 της παρούσας. 

6. Δαπάνες για τις οποίες έχει αναληφθεί δέσμευση 
πληρωμής τους από τον δικαιούχο και δεν έχουν πλη¬ 
ρωθεί δεν θεωρούνται πραγματικές δαπάνες. Επιταγές 
ή άλλες παρόμοιες μορφές ανάληψης υποχρέωσης (π.χ. 
επιταγές κατάρτισης, επιταγές, νουοάθΐ'δ) θεωρούνται 
ως πραγματικές δαπάνες μετά την εξαργύρωσή τους 
και όχι κατά την παράδοσή τους. 

7. Δαπάνες δημοσίων συμβάσεων οι οποίες συνά- 
πτονται από το δικαιούχο ή για λογαριασμό του είναι 
πραγματικές ακόμα και αν οι διαδικασίες ανάθεσης των 
δημοσίων συμβάσεων εκτελούνται από τρίτο μέρος. 

8. Οι δαπάνες που προσδιορίζονται και καταβάλλονται 
από το δικαιούχο βασιζόμενες σε τιμές μονάδας που κα¬ 
θορίζονται μέσω διαδικασιών ανάθεσης δημόσιων συμβά¬ 
σεων αποτελούν πραγματικές δαπάνες του δικαιούχου. 

9. Οι πληρωμές πρέπει να αποδεικνύονται μέσω της 
κίνησης του διακριτού τραπεζικού λογαριασμού που 

τηρείται για κάθε πράξη στην τράπεζα της Ελλάδας ή 
εφόσον προβλέπεται σε εμπορική τράπεζα. 

10. Στη περίπτωση εταιρικών σχημάτων υλοποίησης 
μιας πράξης η μεταφορά χρημάτων από τον κύριο δι¬ 
καιούχο σε εταίρο του σχήματος υλοποίησης δεν θε¬ 
ωρείται πραγματική δαπάνη. 

11. Στις περιπτώσεις πράξεων κρατικών ενισχύσεων 
κατά την έννοια του άρθρου 107 της Συνθήκης Λειτουρ¬ 
γίας της Ευρωπαϊκής Ένωσης (ΣΛΕΕ), ως πραγματικές 
νοούνται οι δαπάνες που έχουν πράγματι καταβληθεί 
από τους δικαιούχους της ενίσχυσης, σύμφωνα με τους 
όρους και τους στόχους των εγκεκριμένων ενισχύσεων, 
δικαιολογούνται από εξοφλημένα τιμολόγια ή λογιστικά 
στοιχεία ισοδύναμης αποδεικτικής αξίας. 

12. Ως «λογιστικό έγγραφο ισοδύναμης αποδεικτικής 
αξίας» νοείται κάθε έγγραφο το οποίο υποβάλλει ο 
δικαιούχος και το οποίο αιτιολογεί ότι η λογιστική εγ¬ 
γραφή αποτελεί πιστή και ανόθευτη εικόνα των εργα¬ 
σιών που εκτελέστηκαν, σύμφωνα με τις διατάξεις του 
Ν.4093/2012 «Κώδικας Φορολογικής Απεικόνισης Συναλ¬ 
λαγών (ΚΦΑΣ)» και του Ν. 4308/2014 «Ελληνικά Λογιστικά 
Πρότυπα, συναφείς ρυθμίσεις και άλλες διατάξεις» (ΦΕΚ 
Α 251/24.11.2014) και των αποφάσεων της Φορολογικής 
Διοίκησης που εξειδικεύουν τις διατάξεις του, καθώς 
και τις αποδεκτές λογιστικές πρακτικές. 

Αρθρο 12 

Δαπάνες για αμοιβές προσωπικού 

1. Ως άμεσες δαπάνες προσωπικού ορίζονται οι δα¬ 
πάνες για αμοιβές των φυσικών προσώπων τα οποία 
απασχολούνται για την προετοιμασία, τη διοίκηση/δι¬ 
αχείριση και την υλοποίηση της πράξης. 

2. Στις περιπτώσεις πράξεων που δεν υλοποιούνται 
αποκλειστικά μέσω δημόσιας σύμβασης, οι άμεσες 
δαπάνες για αμοιβές προσωπικού που πιστοποιούνται 
από το δικαιούχο βάσει κατάλληλων δικαιολογητικών 
εγγράφων, τα οποία καθιστούν εφικτή την εξακρίβωση 
του χρόνου απασχόλησης του προσωπικού στην πράξη 
για την εκτέλεση των ενεργειών που περιλαμβάνει και 
του κόστους του δικαιούχου για το χρόνο αυτό, αντι¬ 
στοιχούν σε παραδοτέα της πράξης και προβλέπονται 
στην απόφαση ένταξης, αποτελούν επιλέξιμες δαπάνες 
εάν πληρούν τους ακόλουθους όρους: 

α) Το τακτικό προσωπικό του δικαιούχου που απα¬ 
σχολείται στην πράξη συνδέεται με το δικαιούχο με 
σχέση εξαρτημένης εργασίας (μόνιμο, σύμβαση εργασί¬ 
ας πλήρους ή μερικής απασχόλησης αορίστου χρόνου). 
Το προσωπικό που συμμετέχει στην πράξη καθώς και 
ο χρόνος απασχόλησης του σε αυτή καθορίζεται με 
απόφαση του αρμόδιου οργάνου του δικαιούχου. 

β) Στις περιπτώσεις φορέων της Κεντρικής Διοίκησης 
και ΝΠΔΔ, το τακτικό προσωπικό του δικαιούχου που 
απασχολείται στην πράξη για την εκτέλεση δραστηριο¬ 
τήτων τις οποίες ο δικαιούχος δεν θα εκτελούσε εάν δεν 
είχε αναληφθεί η υλοποίηση της πράξης. Ο χρόνος απα¬ 
σχόλησης του προσωπικού στην πράξη προσδιορίζεται 
στην απόφαση του αρμόδιου οργάνου του δικαιούχου. 

γ) Τυχόν έκτακτο προσωπικό που απαιτείται για την 
υλοποίηση της πράξης απασχολείται από το δικαιούχο 
είτε με σύμβαση εργασίας ορισμένου χρόνου (πλήρους 
ή μερικής απασχόλησης), είτε με σύμβαση μίσθωσης 
έργου. Στη σύμβαση προσδιορίζεται η αποκλειστική 
απασχόληση στην πράξη, το αντικείμενο της απασχό¬ 
λησης σε σχέση με τις ενέργειες και τα παραδοτέα της 
πράξης και η αμοιβή. 


δ) Διασφαλίζεται τεκμηριωμένα η μη διπλή χρημα¬ 
τοδότηση των δαπανών από κάθε άλλη πηγή χρημα¬ 
τοδότησης. 

3. Φυσικά πρόσωπα που απασχολούνται στην πρά¬ 
ξη στη βάση συμβάσεων μίσθωσης έργου θεωρούνται 
έκτακτο προσωπικό του δικαιούχου για το χρονικό διά¬ 
στημα της υλοποίησης της σύμβασης, υπό τις παρακάτω 
προϋποθέσεις: 

α) Το φυσικό πρόσωπο εργάζεται κάτω από τις οδηγί¬ 
ες του δικαιούχου και, εάν δεν συμφωνηθεί διαφορετικά, 
στις εγκαταστάσεις του δικαιούχου. Ο τόπος εργασίας 
του φυσικού προσώπου,όπως και οι λοιπές συμβατικές 
υποχρεώσεις,προσδιορίζεται στη σύμβαση. 

β) Το αποτέλεσμα της εργασίας ανήκει στον δικαι¬ 
ούχο. 

γ) Το κόστος για την αμοιβή του φυσικού προσώπου, 
συμβατικό τίμημα, καθορίζεται με βάση τις προσφερό- 
μενες ώρες εργασίας και δεν είναι σημαντικά διαφο¬ 
ρετικό από αυτό που έχει ο δικαιούχος για προσωπικό 
του το οποίο εκτελεί παρόμοια καθήκοντα ή αν δεν 
έχει τέτοιο προσωπικό, από αυτό που απαντάται στην 
αγορά για παρόμοια θέση και εμπειρία. 

δ) Το αντικείμενο της σύμβασης δεν καλύπτει πάγιες 
και διαρκείς ανάγκες του δικαιούχου. 

4. Φυσικά πρόσωπα (ερευνητές, προπτυχιακοί ή με¬ 
ταπτυχιακοί φοιτητές, υποψήφιοι διδάκτορες) που συμ¬ 
μετέχουν στην υλοποίηση της πράξης στη βάση σύμ¬ 
βασης η οποία προβλέπει την χορήγηση υποτροφίας 
ως αντάλλαγμα για την αποκλειστική απασχόληση του 
φυσικού προσώπου στην πράξη, μπορούν να θεωρηθούν 
ως έκτακτο προσωπικό του δικαιούχου, εφόσον πλη- 
ρούνται οι ίδιες προϋποθέσεις με αυτές των συμβάσε¬ 
ων μίσθωσης έργου και η χορήγηση της υποτροφίας 
γίνεται σύμφωνα με το ισχύον θεσμικό πλαίσιο του 
δικαιούχου. Σπουδαστές που λαμβάνουν υποτροφία, από 
οποιοδήποτε πηγή, με σκοπό την οικονομική ενίσχυσή 
τους για τη συνέχιση/ολοκλήρωση των σπουδών τους 
ή τη βράβευσή τους λόγω εξαιρετικών επιδόσεων δεν 
θεωρούνται προσωπικό του δικαιούχου. 

5. Φυσικά πρόσωπα που συμμετέχουν στην υλοποί¬ 
ηση της πράξης ως υπεργολάβοι (συμβάσεις παροχής 
υπηρεσιών) δεν θεωρούνται προσωπικό του δικαιούχου. 
Το προσωπικό του δικαιούχου δεν επιτρέπεται να απα¬ 
σχολείται στην πράξη στη βάση σύμβασης παροχής 
υπηρεσιών(υπεργολάβος)ή σύμβασης μίσθωσης έργου. 

6. Οι δαπάνες για αμοιβές προσωπικού του δικαιού¬ 
χου, το οποίο απασχολείται για τη διαχείριση/διοίκηση 
πράξεων, οι οποίες υλοποιούνται αποκλειστικά μέσω 
δημοσίων συμβάσεων, δεν είναι επιλέξιμες, εκτός από 
τις περιπτώσεις πράξεων με μεγάλο πλήθος έργων ή 
πράξεων με σύνθετο τεχνικό αντικείμενο, το οποίο ξε¬ 
περνά τις συνήθεις δραστηριότητες του δικαιούχου. 

7. Η επιλογή τυχόν έκτακτου προσωπικού για τις 
ανάγκες της πράξης με οποιαδήποτε σχέση (σύμβαση 
εργασίας ορισμένου χρόνου, σύμβαση μίσθωσης έργου, 
χορήγηση υποτροφίας), γίνεται τηρώντας την ισχύουσα 
νομοθεσία και τις γενικές αρχές της συνθήκης ΕΚ και 
ειδικά την αρχή της ίσης μεταχείρισης, της μη διάκρι¬ 
σης, της ισότητας των φύλων και της διαφάνειας. Το 
ακαδημαϊκό προσωπικό του δικαιούχου ή τρίτων που 
η συμμετοχή του στην πράξη θεωρείται ουσιώδης για 
την εκτέλεσή της και αξιολογείται στο πλαίσιο της δια¬ 
δικασίας επιλογής για την χρηματοδότηση της πράξης 
από το πρόγραμμα, συμμετέχει σε αυτή χωρίς άλλη 
διαδικασία επιλογής. 

8. Οι δαπάνες για αμοιβές του προσωπικού που απα¬ 
σχολείται στην πράξη υπολογίζονται κατά κανόνα, με 
βάση το συνολικό πραγματικό χρόνο απασχόλησης του 
προσωπικού στην πράξη και το μικτό ωριαίο κόστος 
απασχόλησης του προσωπικού αυτού για το δικαιούχο. 
Το μικτό ωριαίο κόστος απασχόλησης υπολογίζεται 
ως το πηλίκο του τελευταίου τεκμηριωμένου ετήσιου 
μικτού κόστους απασχόλησης, όπως αυτό ορίζεται από 
την κείμενη νομοθεσία, και του αριθμού των 1720 πα¬ 
ραγωγικών ωρών. 

9. Στο μικτό ωριαίο κόστος απασχόλησης προστίθε¬ 
ται και το ανάλογο ποσό από τυχόν επιδόματα/επιμί- 
σθια που προβλέπονται από το θεσμικό πλαίσιο του 
δικαιούχουτα οποία χορηγούνται σε τακτική βάση και 
δεν συνδέονται με την απόδοση του απασχολούμενου. 
Έκτακτες αποδοχές που δεν προβλέπονται στο θεσμικό 
πλαίσιο του δικαιούχου ή στη σύμβαση εργασίας ή/και 
καταβάλλονται κατά περίπτωση (αάΐιοο) δεν είναι επιλέ¬ 
ξιμες και δεν λαμβάνονται υπόψη για τον προσδιορισμού 
του μικτού ωριαίου κόστους απασχόλησης. 

11. Οι εργοδοτικές εισφορές που επιβαρύνουν το μικτό 
ωριαίο κόστος απασχόλησης είναι επιλέξιμη δαπάνη. 

12. Στις περιπτώσεις που το προσωπικό απασχολείται 
στην πράξη για το σύνολο του συμβατικού του χρόνου ή 
για σταθερό ποσοστό του συμβατικού χρόνου απασχό¬ 
λησης, οι δαπάνες για αμοιβές προσωπικού δύνανται να 
υπολογίζονται όχι με βάση το ωριαίο κόστος απασχό¬ 
λησης αλλά ως το γινόμενο του σταθερού ποσοστού 
του συμβατικού του χρόνου με το μικτό μηνιαίο κόστος 
απασχόλησης. Το μικτό μηνιαίο κόστος απασχόλησης 
υπολογίζεται ως το ετήσιο μικτό κόστος απασχόλησης, 
σύμφωνα με τις παραγράφους 8, 9 και 10 του παρόντος 
άρθρου δια δώδεκα (12). 

13. Οι άμεσες δαπάνες έκτακτου προσωπικού είναι 
επιλέξιμες μέχρι του ποσού που τυχόν προσδιορίζε¬ 
ται στην πρόσκληση υποβολής προτάσεων του φορέα 
διαχείρισης ή του ποσού που τεκμηριωμένα ισχύει για 
ανάλογη εμπειρία και θέση. Για τις περιπτώσεις συμβά¬ 
σεων μίσθωσης έργου στις δαπάνες συνυπολογίζεται 
και ο ΦΠΑ της σύμβασης έργου, εφόσον προβλέπεται 
και βαρύνει πραγματικά και οριστικά το δικαιούχο, σύμ¬ 
φωνα με το άρθρο 17 της παρούσας. 

14. Ο μέγιστος χρόνος απασχόλησης προσωπικού που 
μπορεί να χρησιμοποιηθεί για την υλοποίηση της πρά¬ 
ξης δεν μπορεί να ξεπερνά το άθροισμα του συνήθους 
συμβατικού χρόνου πλήρους απασχόλησης των 8 ωρών 
ημερησίως και του μέγιστου υπερωριακού χρόνου που 
προβλέπεται από την κάθε φορά κείμενη νομοθεσία. Η 
ανάθεση υπερωριακής απασχόλησης γίνεται σύμφωνα 
με τις κάθε φορά ισχύουσες διατάξεις. 

15. Οι δαπάνες για απασχόληση του προσωπικού πέ¬ 
ραν του συμβατικού του χρόνου είναι επιλέξιμες και 
καταβάλλονται είτε ως αποζημίωση υπερωριακής απα¬ 
σχόλησης με βάση το εφαρμοζόμενο θεσμικό πλαίσιο, 
είτε ως πρόσθετη αμοιβή, με βάση το μικτό ωριαίο 
κόστος απασχόλησης της παραγράφου 8. 

16. Δαπάνες για αμοιβές φυσικών προσώπων, ανεξάρ¬ 
τητα από τη σχέση τους με το δικαιούχο, τα οποία είτε 
συμμετέχουν σε επιτροπές, ομάδες εργασίας κ,λπ. για 
την υλοποίηση πράξεων, είτε υλοποιούν αυτόνομα προ¬ 
καθορισμένο έργο με κατ’ αποκοπή αμοιβή στο πλαί¬ 
σιο πράξης, οι οποίες προβλέπονται από τις εκάστοτε 
ισχύουσες διατάξεις ή συνιστώνται και συγκροτούνται 
με διοικητικές ή κανονιστικές πράξεις και λειτουργούν 
εκτός του κανονικού ωραρίου εργασίας είναι επιλέξιμες. 


17. Οι αποζημιώσεις προσωπικού για απασχόληση πέ¬ 
ραν του συμβατικού χρόνου υπόκεινται στα κάθε φορά 
ισχύοντα ανώτατα όρια αμοιβών. 

18. Γ ια την τεκμηρίωση των άμεσων δαπανών προσω¬ 
πικού που βαρύνουν την πράξη και οι οποίες καταβάλ¬ 
λονται στο προσωπικό απαιτούνται: 

Α. Για το τακτικό προσωπικό του δικαιούχου 

Α.1 Απόφαση της διοίκησης του δικαιούχου με την 
οποία καθορίζεται το προσωπικό που θα απασχοληθεί 
στην πράξη, τα καθήκοντά τους σε σχέση με το φυσικό 
αντικείμενο της πράξης, ο χρόνος απασχόλησής τους, 
καθώς και ο τρόπος απασχόλησής τους στην πράξη 
(εντός ωραρίου, υπερωριακή απασχόληση, πρόσθετη 
απασχόληση). 

Α.2 Μηνιαία συνολικά απολογιστικά φύλλα χρονοχρέ¬ 
ωσης (ρΐοόαΐΐίπίθεΐτθθΐε), στα οποία θα αποτυπώνονται 
σε επίπεδο φυσικού προσώπου οι πραγματικές ώρες 
απασχόλησής του ανά ημέρα και για κάθε πράξη ή 
άλλη δραστηριότητα στο δικαιούχο, υπογεγραμμένα 
από τον απασχολούμενο και τον υπεύθυνο της διοίκη¬ 
σης του δικαιούχου. Γ ια τις περιπτώσεις που το φυσικό 
πρόσωπο απασχολείται στην πράξη για το σύνολο του 
συμβατικού του χρόνου δεν απαιτείται η συμπλήρωση 
φύλλων χρονοχρέωσης αλλά βεβαίωση του υπευθύνου 
της διοίκησης του δικαιούχου για την απασχόληση σύμ¬ 
φωνα με τα προβλεπόμενα στη σχετική απόφαση της 
διοίκησης του δικαιούχου. 

Α.3 Μισθολογικές καταστάσεις του δικαιούχου όπου 
εμφανίζονται, οιμικτές ετήσιες αποδοχές, οι αντίστοιχες 
εισφορές κοινωνικής ασφάλισης και τα τυχόν επιδόματα 
που προβλέπονται από το θεσμικό πλαίσιο του δικαι¬ 
ούχου για το τελευταίο έτος οικονομικής χρήσης. Στις 
μισθολογικές καταστάσεις θα πρέπει να εμφανίζονται 
διακριτά οι αποζημιώσεις για την υπερωριακή και την 
πρόσθετη απασχόληση του προσωπικού. 

Α.4 Εκθέσεις για το παραχθέν έργο την αντίστοιχη 
περίοδο. 

Β. Γ ια το έκτακτο προσωπικό που συμμετέχει στην 
πράξη με σύμβαση εργασίας ορισμένου χρόνου ή σύμ¬ 
βαση μίσθωσης έργου 

Β.1 Σύμβαση εργασίας ορισμένου χρόνου ή σύμβα¬ 
ση μίσθωσης έργου σε συνέχεια ανοικτής διαδικασίας, 
εκτός των περιπτώσεων που τα φυσικά πρόσωπα έχουν 
αξιολογηθεί κατά την επιλογή της πράξης σύμφωνα με 
τα οριζόμενα στην παράγραφο 7, στην οποία θα αναφέ- 
ρονται, πέραν των συμβαλλομένων, το αντικείμενο της 
σύμβασης προσδιοριζόμενο και σε σχέση με το φυσικό 
αντικείμενο της πράξης, η χρονική διάρκεια, ο τόπος 
εργασίας του αντισυμβαλλόμενου, ο τρόπος παραλαβής 
του έργου, το τίμημα. 

Β.3 Εκθέσεις για το παραχθέν έργο την αντίστοιχη 
περίοδο. 

Β.4 Βεβαίωση παραλαβής του έργου, για τις περιπτώ¬ 
σεις συμβάσεων μίσθωσης έργου. Στην περίπτωση που 
η σύμβαση προσδιορίζει ωριαία αμοιβή, μηνιαία αναλυ¬ 
τικά απολογιστικά φύλλα χρονοχρέωσης, σύμφωνα με 
το εδάφιο Α.2 ανωτέρω. 

Β.5 Άδεια του αρμόδιου κατά περίπτωση οργάνου, για 
τις περιπτώσεις προσωπικού του δημόσιου και ευρύτε¬ 
ρου δημόσιου τομέα που απασχολείται στην πράξη με 
σύμβαση έργου. 

Β.6 Μισθοδοτική κατάσταση του φορέα για το προσω¬ 
πικό που συμμετέχει στην πράξη με σύμβαση εργασίας 
ορισμένου χρόνου. 



21392 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β.7 Για την περίπτωση συμβάσεων μίσθωσης έργου 
απόδειξη παροχής υπηρεσιών ή απόδειξη επαγγελμα¬ 
τικής δαπάνης όταν ο αντισυμβαλλόμενος δεν είναι 
επιτηδευματίας από καμία αιτία, ασκεί ευκαιριακό επάγ¬ 
γελμα και η αμοιβή του είναι μικρή, σύμφωνα με τις 
ισχύουσες διατάξεις. 

Άρθρο 13 

Δαπάνες ταξιδιών και μετακινήσεων 

1. Οι δαπάνες μετακίνησης του τακτικού προσωπικού 
του δικαιούχου ή/και των επί μέρους φορέων που συμ¬ 
μετέχουν στην εκτέλεση της πράξης, για : 

α) τα έξοδα κίνησης και ειδικότερα το αντίτιμο των 
εισιτηρίων των μέσων μαζικής μεταφοράς (ή συγκοι¬ 
νωνιακών μέσων) η δαπάνη χιλιομετρικής αποζημίωσης 
λόγω χρήσης ιδιόκτητου ή μισθωμένου μεταφορικού 
μέσου στις περιπτώσεις που επιτρέπεται η χρήση του, 
η δαπάνη διοδίων, ο ναύλος οχήματος σε μετακινήσεις 
με θαλάσσιο μέσο μεταφοράς, η μίσθωση οχήματος ή 
η δαπάνη λόγω χρήσης επιβατικού αυτοκινήτου δημό¬ 
σιας χρήσης (ταξί) στις περιπτώσεις που επιτρέπεται 
η χρήση τους, 

β) τα έξοδα διανυκτέρευσης για το αναγνωριζόμενο 
ποσό για κάθε τύπο ξενοδοχειακής μονάδας ή ενοικια¬ 
ζόμενου καταλύματος και 

γ) την ημερήσια αποζημίωση, η οποία καταβάλλεται 
στον μετακινούμενο για την κάλυψη των εξόδων, τα 
οποία προκαλούνται λόγω της μετακίνησης και παρα¬ 
μονής του εκτός έδρας για εκτέλεση υπηρεσίας, είναι 
επιλέξιμες, εφόσον οι μετακινήσεις είναι απαραίτητες 
για την υλοποίηση της πράξης, προβλέπονται στην από¬ 
φαση ένταξης και πραγματοποιούνται σύμφωνα με το 
σχετικό θεσμικό πλαίσιο που εφαρμόζει ο δικαιούχος. 

2. Οι δαπάνες της ανωτέρω παραγράφου αποτελούν 
επιλέξιμες δαπάνες, μέχρι τα ανώτατα όρια που ορί¬ 
ζονται στην προβλεπόμενη από την κοινή υπουργική 
απόφαση του άρθρου 7 παράγραφος 7 του Ν. 2860/2000, 
όπως αυτή ισχύει κάθε φορά, εκτός εάν ορίζονται χα¬ 
μηλότερα όρια από το θεσμικό πλαίσιο λειτουργίας 
των δικαιούχων. 

3. Οι δαπάνες του δικαιούχου για τη μετακίνηση φυ¬ 
σικών προσώπων που συμμετέχουν στην υλοποίηση 
της πράξης βάσει σύμβασης μίσθωσης έργου ή υπο¬ 
τροφίας είναι επιλέξιμες, εφόσον οι μετακινήσεις δι¬ 
καιολογούνται προσδιορίζονται στη σχετική σύμβαση 
και αποζημιώνονται από το δικαιούχο σύμφωνα με τα 
εφαρμοζόμενα για το προσωπικό του δικαιούχου που 
συμμετέχει στην πράξη. 

4. Δαπάνες μετακίνησης προσωπικού του δικαιούχου 
ή άλλων φυσικών προσώπων, το κόστος απασχόλησης 
των οποίων δεν προσδιορίζεται και δεν συμπεριλαμ- 
βάνεται στον προϋπολογισμό της πράξης με οποιοδή- 
ποτε τρόπο ή προσδιορίζεται ως μηδενικό, δεν είναι 
επιλέξιμες. 

5. Οι δαπάνες μετακίνησης ειδικών εμπειρογνωμόνων 
που συμμετέχουν σε ενέργειες για την υλοποίηση της 
πράξης, είναι επιλέξιμες εφόσον προβλέπονται στην 
απόφαση ένταξης και αποζημιώνονται στη βάση του 
πραγματικού κόστους. 

Άρθρο 14 

Εισφορές σε είδος 

1. Οι εισφορές σε είδος υπό μορφή παροχής εργασιών, 
αγαθών, υπηρεσιών, γης και ακινήτων για τις οποίες δεν 
έχει πραγματοποιηθεί πληρωμή που να τεκμηριώνεται 
με τιμολόγια ή έγγραφα ισοδύναμης αποδεικτικής ισχύ¬ 


ος, μπορεί να συνιστούν επιλέξιμη δαπάνη, υπό την προ¬ 
ϋπόθεση ότι το επιτρέπουν οι κανόνες επιλεξιμότητας 
τουΤαμείουκαι πληρούνται όλα τα ακόλουθα κριτήρια: 

α) η δημόσια δαπάνη που καταβάλλεται για την πράξη 
η οποία περιλαμβάνει εισφορές σε είδος δεν υπερβαί¬ 
νει τη συνολική επιλέξιμη δαπάνη, εξαιρουμένων των 
εισφορών σε είδος, κατά την περάτωση της πράξης. Οι 
συνεισφορές σε είδος μειώνουν ισόποσα τις χορηγού¬ 
μενες από το Π.Δ.Ε. πιστώσεις στο δικαιούχο. 

β) η αξία που αποδίδεται στις εισφορές σε είδος δεν 
υπερβαίνει τις δαπάνες που είναι γενικά αποδεκτές 
στην εν λόγω αγορά, 

γ) η αξία και η χορήγηση της εισφοράς μπορεί να 
αποτελέσει αντικείμενο ανεξάρτητης εκτίμησης και 
επαλήθευσης, 

δ) στην περίπτωση παροχής γης ή ακινήτων, μπορεί 
να πραγματοποιηθεί πληρωμή σε μετρητά για τους 
σκοπούς σύμβασης χρηματοδοτικής μίσθωσης ετήσιου 
ονομαστικού ύψους που δεν υπερβαίνει το 1€. Η αξία της 
γης ή των ακινήτων πιστοποιείται από ανεξάρτητο ειδι¬ 
κευμένο εμπειρογνώμονα ή δεόντως εξουσιοδοτημένο 
επίσημο φορέα και δεν υπερβαίνει το όριο του 10% των 
συνολικών επιλέξιμων δαπανών για την οικεία πράξη, 

ε) στην περίπτωση εισφορών σε είδος υπό μορφή άμι¬ 
σθης εργασίας, η αξία της εν λόγω εργασίας αποτιμάται 
με βάση τον επαληθευμένο χρόνο εργασίας και το μικτό 
ωριαίο κόστος απασχόλησης για ισοδύναμη εργασία. 

2. Για πράξεις συγχρηματοδοτούμενες από ΕΚΤ: Οι 
συνεισφορές σε είδος με τη μορφή επιδομάτων ή μι¬ 
σθών που καταβάλλονται από τρίτον υπέρ των συμμε- 
τεχόντων σε μια πράξη δύνανται να είναι επιλέξιμες 
για συνδρομή από το ΕΚΤ, εφόσον οι συνεισφορές σε 
είδος γίνονται σύμφωνα με τους εθνικούς κανόνες, συ¬ 
μπεριλαμβανομένων των λογιστικών κανόνων και δεν 
υπερβαίνουν το κόστος που βαρύνει τον τρίτο. 

3. Στις περιπτώσεις κρατικών ενισχύσεων ισχύουν οι 
ειδικότεροι όροι του καθεστώτος ενίσχυσης. 

Άρθρο 15 
Αποσβέσεις 

Οι δαπάνες απόσβεσης παγίων στοιχείων μπορεί να 
θεωρηθούν επιλέξιμες όταν πληρούνται οι ακόλουθες 
προϋποθέσεις: 

α) τα πάγια στοιχεία χρησιμοποιούνται για την εκτέ¬ 
λεση της πράξης, 

β) δεν έχουν χρησιμοποιηθεί για την αγορά τους δη¬ 
μόσιες επιχορηγήσεις, κοινοτικές ή εθνικές, 

γ) υπολογίζονται με τους κατάλληλους λογιστικούς 
κανόνες και αποτυπώνονται στο λογιστικό σύστημα που 
τηρεί ο δικαιούχος, 

δ) το ποσό της δαπάνης δικαιολογείται με δικαιο- 
λογητικά έγγραφα που έχουν ισοδύναμη αποδεικτική 
αξία με τιμολόγια, 

ε) οι δαπάνες απόσβεσης αφορούν αποκλειστικά την 
περίοδο υλοποίησης της πράξης και ειδικότερα την 
χρονική περίοδο που τα πάγια χρησιμοποιούνται για 
τους σκοπούς της πράξης. 

Άρθρο 16 
Πάγια Στοιχεία 

I. Οι δαπάνες κτήσης ή κατασκευής παγίων (αγορά γη¬ 
πέδων, κατασκευή έργων υποδομής, κτιρίων, επίπλωσης, 
εξοπλισμού, μηχανημάτων, οχημάτων,) απαραίτητων για 
την ικανοποίηση του στόχου της πράξης, είναι επιλέξι¬ 
μες για συγχρηματοδότηση από το ΕΤΠΑ και το Ταμείο 
Συνοχής, υπό τους ακόλουθους όρους και προϋποθέσεις: 

Α. Εδαφικές Εκτάσεις 

1. Οι δαπάνες για την απόκτηση των απαραίτητων για 
την πράξη εδαφικών εκτάσεων είναι επιλέξιμες εφ’ όσον 
πληρούνται σωρευτικά οι ακόλουθοι όροι: 

(α) Η αξία της εδαφικής έκτασης πιστοποιείται από 
ανεξάρτητο ειδικευμένο εμπειρογνώμονα ή δεόντως 
εξουσιοδοτημένο επίσημο φορέα που βεβαιώνει ότι 
η τιμή αγοράς δεν υπερβαίνει την εμπορική αξία της 
εδαφικής έκτασης και την αντικειμενική αξία για τις 
περιπτώσεις όπου εφαρμόζεται το σύστημα του αντι¬ 
κειμενικού προσδιορισμού. 

(β) Η έκταση δεν ανήκει στο δημόσιο ή σε νομικό 
πρόσωπο του ευρύτερου δημόσιου τομέα. 

(γ) η επιλέξιμη, για συνεισφορά από τα Ταμεία, δαπάνη 
για αγορά μη οικοδομημένης και οικοδομημένης γης δεν 
υπερβαίνει το 10% των συνολικών επιλέξιμων δαπανών 
για την οικεία πράξη. Για εγκαταλελειμμένες και πρώην 
βιομηχανικές εγκαταστάσεις που περιλαμβάνουν κτίρια, 
το όριο αυτό αυξάνεται στο 15%. Σε εξαιρετικές και 
δεόντως αιτιολογημένες περιπτώσεις, το όριο μπορεί 
να αυξηθεί υπερβαίνοντας τα αντίστοιχα προαναφερ- 
θέντα ποσοστά για πράξεις που αφορούν διατήρηση 
του περιβάλλοντος. 

2. Σε περίπτωση απαλλοτριώσεων, εφαρμόζονται οι 
όροι που αναφέρονται στις ανωτέρω παραγράφους (α), 
(β) και (γ). 

Β. Ακίνητα 

1. Το κόστος για την αγορά κτιριακών εγκαταστάσεων 
και εκτάσεων στις οποίες βρίσκονται τα εν λόγω κτίρια, 
δύναται να είναι επιλέξιμο μόνο στην περίπτωση που 
πρόκειται για ήδη υπάρχοντα κτίρια, προσαρμοσμένα 
στις ειδικές λειτουργικές ανάγκες ενός έργου και πλη- 
ρούνται σωρευτικά οι ακόλουθοι όροι: 

(α) Η αξία της εδαφικής έκτασης ή των ακινήτων 
πιστοποιείται από ανεξάρτητο ειδικευμένο εμπειρο¬ 
γνώμονα ή δεόντως εξουσιοδοτημένο επίσημο φορέα 
που βεβαιώνει ότι η τιμή αγοράς δεν υπερβαίνει την 
εμπορική αξία του ακινήτου και την αντικειμενική αξία 
για τις περιπτώσεις όπου εφαρμόζεται το σύστημα του 
αντικειμενικού προσδιορισμού. 

(β) Το ακίνητο δεν θα πρέπει να έχει αποτελέσει τα 
προηγούμενα δέκα έτη αντικείμενο εθνικής ή κοινοτικής 
επιχορήγησης. 

(γ) Το ακίνητο οφείλει να χρησιμοποιείται για το σκο¬ 
πό και την περίοδο που έχουν αποφασιστεί από τη 
Διαχειριστική Αρχή. 

(δ) Η χρήση του ακινήτου είναι σύμφωνη με τους στό¬ 
χους του ΕΤΠΑ ή του Ταμείου Συνοχής από το οποίο 
και συγχρηματοδοτείται. 

(ε) Το ακίνητο δεν χρησιμοποιείται για κατοικία. 

(στ) Η αγορά ακινήτου από φορέα ο οποίος δεν 
εμπίπτει στο δημόσιο ή στον ευρύτερο δημόσιο τομέα 
σύμφωνα με τις οικείες διατάξεις δεν αποτελεί επιλέ¬ 
ξιμη δαπάνη, με εξαίρεση τις περιπτώσεις κρατικών 
ενισχύσεων. 

(ζ) Το ακίνητο δεν ανήκει στο δημόσιοή σε νομικό 
πρόσωπο του ευρύτερου δημόσιου τομέα. 

2. Οι ειδικές επιβαρύνσεις που αφορούν στην απαλλο¬ 
τρίωση και στην αγορά κτιριακών εγκαταστάσεων, όπως 
είναι η εκτίμηση του εμπειρογνώμονα, η νομική βοήθεια 
και η προσωρινή μίσθωση της έκτασης, είναι επιλέξιμες. 

Γ. Λοιπές δαπάνες 

Οι δαπάνες για τη χορήγηση δουλείας διόδου στον 
τόπο του έργου, κατά τη διάρκεια της υλοποίησής του, 
οι αποζημιώσεις απώλειας της συγκομιδής και η αποκα¬ 


τάσταση των ζημιών, είναι επιλέξιμες εφόσον κρίνονται 
απαραίτητες για την υλοποίηση της πράξης. 

Δ. Εξοπλισμός 

1. Εξοπλισμός που αποτελεί πάγιο στοιχείο, θεωρείται 
κάθε στοιχείο το οποίο με κατάλληλη χρήση και συ¬ 
ντήρηση έχει ωφέλιμη ζωή μεγαλύτερη του ενός έτους, 
διατηρεί το αρχικό του σχήμα και εμφάνιση κατά τη 
χρήση, δεν χάνει την ταυτότητά του με ενσωμάτωση σε 
άλλο ή πιο σύνθετο στοιχείο και καταχωρίζεται, κατά 
περίπτωση, στο μητρώο παγίων. 

2. Η δαπάνη αγοράς εξοπλισμού για την ίδρυση ή 
εκσυγχρονισμό υποδομής είναι επιλέξιμη. 

3. Ηδαπάνη συντήρησης/επισκευής εξοπλισμού που 
ανήκει στο δικαιούχο και χρησιμοποιείται στην πρά¬ 
ξη είναι επιλέξιμη εφόσον αυξάνει την αξία του παγί¬ 
ου στοιχείου σύμφωνα τα προβλεπόμενα στην εθνική 
νομοθεσία και η δαπάνη απόσβεσης του παγίου δεν 
αποτελεί επιλέξιμη δαπάνη στο πλαίσιο της πράξης. 
Η δαπάνη προληπτικής συντήρησης του εξοπλισμού 
και αγοράς αναλωσίμων για την ορθή λειτουργία του 
κατά τη διάρκεια χρήσης του εξοπλισμού στην πράξη 
δεν είναι επιλέξιμη. 

4. Η δαπάνη αντικατάστασης βραχύβιου εξοπλισμού ή 
εξοπλισμού μικρής ωφέλιμης ζωής είναι επιλέξιμη υπό 
την προϋπόθεση ότι η διάρκεια ζωής του είναι μικρότερη 
από τη διάρκεια υλοποίησης της πράξης και δικαιολο¬ 
γείται η χρήση του στην πράξη. 

Ε. Ανταλλακτικά ως πάγιος εξοπλισμός 

Οι δαπάνες προμήθειας ανταλλακτικών είναι επι¬ 
λέξιμες εφόσον αυτά είναι παρελκόμενα των κύριων 
εξαρτημάτων του εξοπλισμού που προμηθεύεται, απο¬ 
τελούν δηλαδή αναπόσπαστο τμήμα τους για την ομαλή 
λειτουργία τους σύμφωνα με τους όρους προμήθειας 
του εξοπλισμού που προσφέρει ο προμηθευτής και δεν 
υπερβαίνουν, σε ποσοστό, το 10% της δαπάνης από¬ 
κτησης τού υπό προμήθεια εξοπλισμού. 

ΣΤ. Ιδιοπαραγωγές και αυτοπαραδόσεις 

1. Στις περιπτώσεις που κατά την εκτέλεση μιας πρά¬ 
ξης κρατικών ενισχύσεων προβλέπεται ιδιοπαραγωγή 
παγίων, οι σχετικές δαπάνες που πραγματοποιεί ο δι¬ 
καιούχος είναι επιλέξιμες εφόσον τηρούνται τα προ¬ 
βλεπόμενα στην ισχύουσα φορολογική νομοθεσία. Ως 
επιλέξιμες δαπάνες ορίζονται οι πραγματικές δαπάνες 
στις οποίες υποβάλλεται ο δικαιούχος. 

2. Σε περίπτωση που η λογιστική απεικόνιση των δα¬ 
πανών είναι χαμηλότερου ύψους των πραγματικών δα¬ 
πανών, ως επιλέξιμες δαπάνες ορίζονται οι δαπάνες που 
προσδιορίζονται με βάση τη λογιστική τους απεικόνιση. 

Ζ. Μεταφορικά μέσα 

Η δαπάνη προμήθειας μεταφορικών μέσων είναι επι¬ 
λέξιμη όταν συνδέεται άμεσα με την πράξη και προσ¬ 
διορίζεται συγκεκριμένα στην απόφαση ένταξης. 

Η. Αγορά άυλων παγίων στοιχείων 

Η αγορά και η χρήση άυλων παγίων στοιχείων, όπως 
π.χ. διπλωμάτων ευρεσιτεχνίας είναι επιλέξιμη εφόσον 
είναι απαραίτητη για την εκτέλεση της πράξης. 

II. Οι δαπάνες κτήσης πάγιων στοιχείων δεν είναι επι¬ 
λέξιμες από το ΕΚΤ, με εξαίρεση δαπάνες για αγορά 
επίπλωσης ή εξοπλισμού, συμπεριλαμβανομένων ερ¬ 
γαλείων και συσκευών, υπό τους ακόλουθους όρους: 

α) ο εξοπλισμός είναι απαραίτητος για την υλοποίηση 
της πράξης και χρησιμοποιείται αποκλειστικά για την 
πράξη, καθ' όλη τη διάρκεια υλοποίησής της, 

β) το κόστος απόκτησης κάθε διακριτού στοιχείου 
εξοπλισμού δεν είναι μεγαλύτερο από 1.500 ευρώ ή 

άλλο όριο το οποίο σύμφωνα με την κείμενη νομοθεσία 
δίνει τη δυνατότητα απόσβεσης του στοιχείου εντός 
του έτους απόκτησης του, 

γ) το συνολικό κόστος απόκτησης όλων των διακριτών 
στοιχείων εξοπλισμού στο πλαίσιο της πράξης αποτελεί 
μικρό τμήμα του συνολικού κόστους υλοποίησης της 
πράξης. 

III. Δαπάνες ενοικίων για τη χρήση πάγιων στοιχείων 
που είναι αναγκαία για την υλοποίηση της πράξης είναι 
επιλέξιμες δαπάνες από τα Ταμεία υπό την προϋπόθεση 
ότι το συνολικό κόστος για τη χρήση των παγίωνκαθ’ 
όλη τη διάρκεια της πράξης δικαιολογεί τη μη απόκτησή 
τους με άλλο τρόπο και με την επιφύλαξη των λοιπών 
κανόνων επιλεξιμότητας. 

Άρθρο 17 

Φόρος Προστιθέμενης Αξίας 

1. Ο Φόρος Προστιθέμενης Αξίας (ΦΠΑ) είναι επιλέξιμη 
δαπάνη, εφ’ όσον ο δικαιούχος δεν έχει δικαίωμα έκ¬ 
πτωσης του ΦΠΑ σύμφωνα με τις διατάξεις του κώδικα 
ΦΠΑ όπως εκάστοτε ισχύει. Ειδικότερα, είναι επιλέξιμη 
δαπάνη εφ’ όσον βαρύνει δαπάνες που χρησιμοποιού¬ 
νται για την άσκηση εξαιρούμενων ή απαλλασσόμενων 
του ΦΠΑ δραστηριοτήτων του δικαιούχου. 

2. Στις περιπτώσεις που ο ΦΠΑ βαρύνει δαπάνες οι 
οποίες χρησιμοποιούνται τόσο για την άσκηση δρα¬ 
στηριοτήτων για τις οποίες δεν παρέχεται δικαίωμα 
έκπτωσης όσο και για την άσκηση δραστηριοτήτων για 
τις οποίες παρέχεται το σχετικό δικαίωμα, ο ΦΠΑ είναι 
επιλέξιμη δαπάνη κατά το ποσοστό που δεν μπορεί να 
ανακτηθεί. 

3. Δεν είναι επιλέξιμη δαπάνη: ο ΦΠΑ που μπορεί να 
ανακτηθεί με οποιανδήποτε τρόπο ακόμη και εάν δεν 
ανακτάται από το δικαιούχο, καθώς και ο ΦΠΑ που βα¬ 
ρύνει δαπάνες που χρησιμοποιούνται για την άσκηση 
δραστηριοτήτων που υπάγονται στα ειδικά καθεστώτα 
κατά αποκοπή καταβολής του φόρου. 

Αρθρο 18 

Κρατήσεις υπέρ τρίτων 

Κρατήσεις που πραγματοποιούνται από τους δικαι¬ 
ούχους για λογαριασμό τρίτων είναι επιλέξιμη δαπάνη 
εφόσον καταβάλλεται στους τρίτους σύμφωνα με τις 
ισχύουσες διατάξεις. Δεν είναι επιλέξιμες οι κρατήσεις 
υπέρ του ίδιου του δικαιούχου ή για λογαριασμό του 
ή παρακρατήσεις που επιστρέφουν στο δικαιούχο με 
οποιοδήποτε τρόπο. 

Αρθρο 19 

Χρηματοδοτική μίσθωση 

Οι δαπάνες που πραγματοποιούνται στο πλαίσιο χρη¬ 
ματοδοτικής μίσθωσης είναι επιλέξιμες δαπάνες εφόσον 
αιτιολογούνται για την υλοποίηση του έργου και με την 
προϋπόθεση ότι τηρούνται οι ακόλουθοι όροι: 

(α) Ο μισθωτής είναι ο άμεσος δικαιούχος της κοινο¬ 
τικής συγχρηματοδότησης. 

(β) Τα μισθώματα που καταβάλλει ο μισθωτής στον 
εκμισθωτή, συνοδευόμενα από εξοφλημένο τιμολόγιο 
ή λογιστικό έγγραφο ισοδύναμης αποδεικτικής ισχύος, 
αποτελούν τη δαπάνη που είναι επιλέξιμη για συγχρη- 
ματοδότηση. 

(γ) Σε περίπτωση σύμβασης χρηματοδοτικής μίσθω¬ 
σης που περιλαμβάνει ρήτρα αγοράς ή προβλέπει ελά¬ 
χιστη περίοδο χρηματοδοτικής μίσθωσης ίση με τη δι¬ 
άρκεια της ωφέλιμης ζωής του πάγιου στοιχείου που 


αποτελεί το αντικείμενο της σύμβασης χρηματοδοτικής 
μίσθωσης, το ανώτατο ποσό που είναι επιλέξιμο για την 
κοινοτική συγχρηματοδότηση δεν πρέπει να υπερβαίνει 
την καθαρή αγοραία αξία του εκμισθούμενου πάγιου 
στοιχείου. Οι άλλες δαπάνες που σχετίζονται με τη 
σύμβαση χρηματοδοτικής μίσθωσης (φόροι, περιθώριο 
κέρδους του εκμισθωτή, κόστος αναχρηματοδότησης, 
γενικά έξοδα, έξοδα ασφαλίσεων κ.λπ.) δεν είναι επι¬ 
λέξιμες. 

(δ) Η κοινοτική ενίσχυση για τις συμβάσεις χρημα¬ 
τοδοτικής μίσθωσης που αναφέρονται στο σημείο (γ) 
ανωτέρω καταβάλλεται στον μισθωτή σε μία ή περισ¬ 
σότερες δόσεις ανάλογα με τα μισθώματα που έχουν 
πραγματικά καταβληθεί. Εάν η σύμβαση χρηματοδοτι¬ 
κής μίσθωσης λήγει μετά την τελική ημερομηνία έως 
την οποία λαμβάνονται υπόψη οι πληρωμές στο πλαίσιο 
του ΕΠ, θεωρούνται επιλέξιμες μόνον οι δαπάνες για τα 
ληξιπρόθεσμα μισθώματα που καταβλήθηκαν από τον 
μισθωτή έως την τελική ημερομηνία των πληρωμών στο 
πλαίσιο του ΕΠ. 

(ε) Σε περίπτωση συμβάσεων χρηματοδοτικής μίσθω¬ 
σης που δεν περιλαμβάνουν ρήτρα εξαγοράς και των 
οποίων η διάρκεια είναι μικρότερη από τη διάρκεια της 
ωφέλιμης ζωής του πάγιου στοιχείου που αποτελεί το 
αντικείμενο της σύμβασης χρηματοδοτικής μίσθωσης, 
τα μισθώματα είναι επιλέξιμα για κοινοτική συγχρημα¬ 
τοδότηση κατ' αναλογία προς την περίοδο της επιλέ¬ 
ξιμης πράξης. 

(στ) Ωστόσο, ο μισθωτής πρέπει να μπορεί να απο- 
δεικνύει ότι η χρηματοδοτική μίσθωση είναι η πλέον 
αποτελεσματική από πλευράς κόστους μέθοδος για 
την απόκτηση της χρήσης του εξοπλισμού. Εάν η χρη¬ 
σιμοποίηση εναλλακτικής μεθόδου (π.χ. μίσθωση εξο¬ 
πλισμού) συνεπαγόταν χαμηλότερο κόστος, το επιπλέον 
κόστος αφαιρείται από την επιλέξιμη δαπάνη. 

Αρθρο 20 
Προκαταβολές 

1. Στην περίπτωση δημοσίων συμβάσεων, οι συμβα¬ 
τικές προκαταβολές που αφορούν στην εκτέλεση έρ¬ 
γων, προμηθειών ή υπηρεσιών, είναι επιλέξιμες εφόσον 
προβλέπονται στις σχετικές προκηρύξεις και συμβά¬ 
σεις ή είναι σύμφωνες με την ισχύουσα νομοθεσία και 
καταβάλλονται σύμφωνα με τους όρους που προβλέ- 
πονται κάθε φορά. Σε κάθε περίπτωση και μέχρι την 
ολοκλήρωση της πράξης, οι προκαταβολές θα πρέπει 
να καλυφθούν από τις δαπάνες που καταβάλλονται από 
τους δικαιούχους και να αφορούν εργασίες οι οποίες 
πιστοποιούνται από τους δικαιούχους και δικαιολογού¬ 
νται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας. 

2. Στην περίπτωση των κρατικών ενισχύσεων, οι προ¬ 
καταβολές που έχουν καταβληθεί στον δικαιούχο από 
το φορέα που χορηγεί την ενίσχυση είναι επιλέξιμες 
υπό τους ακόλουθους σωρευτικούς όρους: 

α) οι προκαταβολές υπόκεινται στην υποχρέωση τρα¬ 
πεζικής εγγύησης ή άλλου δημόσιου χρηματοδοτικού 
ιδρύματος εγκατεστημένου στο κράτος μέλος ή κα¬ 
λύπτονται από μέσο που παρέχεται ως εγγύηση από 
δημόσια οντότητα ή από το κράτος μέλος, 

β) οι προκαταβολές δεν υπερβαίνουν το 40% του 
συνολικού ποσού της ενίσχυσης που χορηγείται σε δι¬ 
καιούχο για μια δεδομένη πράξη, 

γ) οι προκαταβολές καλύπτονται από τις δαπάνες 
που καταβάλλονται από τους δικαιούχους στο πλαί- 

σιο της εφαρμογής της πράξης και δικαιολογούνται 
με εξοφλημένα τιμολόγια ή λογιστικά έγγραφα ισο¬ 
δύναμης αποδεικτικής αξίας εντός τριών ετών από το 
έτος καταβολής της προκαταβολής, εάν η ημερομηνία 
αυτή είναι προγενέστερη, ή την 31η Δεκεμβρίου 2023. 
Μετά την παραπάνω καταληκτική ημερομηνία δεν είναι 
επιλέξιμη η προκαταβολή κατά το μέρος που δεν έχει 
καλυφθεί από πραγματικές πληρωμές του δικαιούχου. 

Άρθρο 21 

Χρηματοοικονομικά έξοδα, τραπεζικά έξοδα και 
άλλες επιβαρύνσεις του δικαιούχου 

1. Οι χρεωστικοί τόκοι, τα έξοδα συναλλάγματος και 
οι χρεωστικές συναλλαγματικές διαφορές, καθώς και τα 
λοιπά καθαρά χρηματοοικονομικά έξοδα του δικαιούχου 
δεν είναι επιλέξιμα. Οι προμήθειες χρηματοπιστωτικών 
συναλλαγών που διενεργούνται στο πλαίσιο της πράξης, 
είναι επιλέξιμες και δύνανται να συμψηφίζονται με τυχόν 
πιστωτικούς τόκους που προκύπτουν από τη διαχείριση 
του τραπεζικού λογαριασμού της πράξης. 

2. Για τους δικαιούχους κρατικών ενισχύσεων οι επι¬ 
δοτήσεις επιτοκίων, προμηθειών εγγύησης και τόκων 
δανείων είναι επιλέξιμες σύμφωνα με τους όρους που 
καθορίζονται στην απόφαση έγκρισης χρηματοδότησης. 

3. Τα τραπεζικά έξοδα για το άνοιγμα και την τήρηση 
λογαριασμών είναι επιλέξιμες δαπάνες, εφόσον απαι¬ 
τείται οπό τους όρους χρηματοδότησης της πράξης το 
άνοιγμα χωριστού λογαριασμού. 

4. Οι αμοιβές νομικών συμβούλων, συμβολαιογράφων, 
τεχνικών ή χρηματοοικονομικών εμπειρογνωμόνων, ορ¬ 
κωτών λογιστών είναι επιλέξιμες εφόσον συνδέονται 
άμεσα με την εκτέλεση της πράξης και είναι αναγκαίες 
για την προετοιμασία και την εκτέλεσή της. 

5. Τα έξοδα παρακολούθησης και ελέγχου είναι επιλέ¬ 
ξιμες δαπάνες εφ’ όσον σχετίζονται με απαιτήσεις που η 
διαχειριστική αρχή θέτει στον δικαιούχο, οι οποίες είναι 
επιπρόσθετες των καθηκόντων του και προβλέπονται στον 
προϋπολογισμό που εγκρίνεται με την απόφαση ένταξης. 

6. Τα έξοδα εγγυήσεων που παρέχονται από τράπεζες 
ή άλλους χρηματοπιστωτικούς οργανισμούς, είναι επιλέ¬ 
ξιμες δαπάνες εφόσον οι εγγυήσεις προβλέπονται από 
την ισχύουσα νομοθεσία ως απαραίτητη προϋπόθεση 
για την υλοποίηση της πράξης. 

7. Οι δαπάνες για πρόστιμα, χρηματικές ποινές και 
έξοδα για την επίλυση διαφορών δεν είναι επιλέξιμες. 

Άρθρο 22 

Μη επιλέξιμες δαπάνες 

Οι ακόλουθες δαπάνες δεν είναι επιλέξιμες για συνει¬ 
σφορά από τα Ταμεία και από το ποσό στήριξης που 
μεταφέρεται από το Ταμείο Συνοχής στη διευκόλυνση 
«Συνδέοντας την Ευρώπη»: 

α) χρεωστικοί τόκοι, εκτός επιχορηγήσεων που δίνο¬ 
νται υπό τη μορφή επιδότησης επιτοκίου ή επιδότησης 
προμηθειών εγγύησης, 

β) η αγορά μη οικοδομημένης και οικοδομημένης γης 
για ποσό που υπερβαίνει το 10% των συνολικών επι¬ 
λέξιμων δαπανών για την οικεία πράξη. Γ ια εγκατα- 
λελειμμένες και πρώην βιομηχανικές εγκαταστάσεις 
που περιλαμβάνουν κτίρια, το όριο αυτό αυξάνεται στο 
15%. Σε εξαιρετικές και δεόντως αιτιολογημένες περι¬ 
πτώσεις, το όριο μπορεί να αυξηθεί υπερβαίνοντας τα 
αντίστοιχα προαναφερθέντα ποσοστά για πράξεις που 
αφορούν διατήρηση του περιβάλλοντος, 


γ) φόρος προστιθέμενης αξίας, εκτός της περίπτωσης 
που δεν είναι ανακτήσιμος δυνάμει της εθνικής νομο¬ 
θεσίας για τον ΦΠΑ, 

δ) για πράξεις συγχρηματοδοτούμενες από το ΕΚΤ, 
επιπλέον των ανωτέρω δαπανών, η αγορά υποδομών, 
γης και ακινήτων και ειδικά σε ότι αφορά εξοπλισμό, η 
δαπάνη αγοράς εξοπλισμού μεγαλύτερη από 1.500 ευρώ, 

ΤΙΤΛΟΣ IV 

ΕΠΙΛΕΞΙΜΕΣ ΔΑΠΑΝΕΣ ΣΤΗ ΒΑΣΗ ΕΠΙΛΟΓΩΝ 
ΑΠΛΟΠΟΙΗΜΕΝΟΥ ΚΟΣΤΟΥΣ 

Αρθρο 23 

Προσδιορισμός επιλογών απλοποιημένου κόστους 

1. Η επιχορήγηση ή η επιστρεπτέα συνδρομή που απο¬ 
δίδεται στην πράξη ή σε μέρος αυτής, όταν η πράξη ή το 
μέρος αυτής δεν υλοποιείται αποκλειστικά μέσω δημό¬ 
σιας σύμβασης, δύναται να υπολογίζονται με τη χρήση 
επιλογών απλοποιημένου κόστους, όπως προσδιορίζο¬ 
νται στα σημεία (β), (γ) και (δ) της παρ. 1 του άρθρου 10, 
και είναι επιλέξιμη εφόσον οι επιλογές απλοποιημένου 
κόστους περιλαμβάνουν μόνο επιλέξιμες δαπάνες, σύμ¬ 
φωνα με τους όρους της παρούσας και προσδιορίζονται 
εκ των προτέρων με μία από τις ακόλουθες μεθόδους: 

α) μιας δίκαιης, αντικειμενικής και επαληθεύσιμης με¬ 
θόδου υπολογισμού που βασίζεται σε: 

(ί) στατιστικά δεδομένα ή άλλες αντικειμενικές πλη¬ 
ροφορίες, 

(ϋ) επαληθευμένα ιστορικά δεδομένα του κάθε δικαι¬ 
ούχου, ή 

(ίϋ) εφαρμογή των συνήθων πρακτικών λογιστικής κο¬ 
στολόγησης του κάθε δικαιούχου. 

β) σύμφωνα με τους κανόνες εφαρμογής των αντί¬ 
στοιχων κλιμάκων κόστους κατά μονάδα, κατ’ αποκοπή 
ποσών και κατ’ αποκοπή ποσοστών που εφαρμόζονται 
σε άλλες πολιτικές τηςΈνωσης για παρόμοιο τύπο πρά¬ 
ξης και δικαιούχο, 

γ) σύμφωνα με τους κανόνες εφαρμογής των αντί¬ 
στοιχων κλιμάκων μοναδιαίου κόστους κατά μονάδα, 
εφάπαξ ποσών κατ’ αποκοπή ποσών και κατ’ αποκοπή 
ποσοστών που εφαρμόζονται σε άλλα συστήματα για 
επιχορηγήσεις που χρηματοδοτούνται εξ ολοκλήρου 
από εθνικούς πόρους για παρόμοιο τύπο πράξης και 
δικαιούχο, 

δ) συγκεκριμένες μεθόδους για τον υπολογισμό δαπα¬ 
νών σύμφωνα με τους ειδικούς κανόνες κάθε Ταμείου, 

ε) εγκεκριμένες από την ΕΕ μεθόδους υπολογισμού 
των έμμεσων δαπανών που χρησιμοποιήθηκαν στην 
προγραμματική περίοδο 2007-2013 υπό την προϋπόθεση 
ότι η εφαρμογή τους στην περίοδο 2014-2020 διέπεται 
από τους ίδιους όρους, 

στ) για πράξεις που χρηματοδοτούνται από το ΕΚΤ 
και σε περίπτωση που η δημόσια υποστήριξη για επιχο¬ 
ρηγήσεις και επιστρεπτέες συνδρομές δεν υπερβαίνει 
τις 100.000 ΕυΒ, τα αναφερόμενα ποσά, στο άρθρο 10 
παρ. 1 σημεία (β), (γ) και (δ) της παρούσας, μπορούν να 
προσδιορίζονται για κάθε πράξη ξεχωριστά στη βάση 
αναλυτικού και εκ των προτέρων εγκεκριμένου σχεδίου 
προϋπολογισμού από το φορέα διαχείρισης. 

2. Η επιχορήγηση ή η επιστρεπτέα συνδρομή για πρά¬ 
ξεις του ΕΚΤ, με εξαίρεση τις πράξεις που λαμβάνουν 
υποστήριξη στο πλαίσιο καθεστώτων κρατικών ενισχύ¬ 
σεων, για τις οποίες η δημόσια υποστήριξη δεν υπερβαί¬ 
νει τις 50.000 ΕΙΙΒ, λαμβάνει τη μορφή τυποποιημένων 
κλιμάκων μοναδιαίου κόστους ή κατ’ αποκοπή ποσών ή 

κατ’ αποκοπή ποσών υπολογιζόμενων με την εφαρμογή 
ενός σταθερού ποσοστού σε μία ή περισσότερες κατη¬ 
γορίες δαπανών. Στην περίπτωση κατ’ αποκοπή ποσού 
υπολογιζόμενου με την εφαρμογή σταθερού ποσοστού, 
οι κατηγορίες των δαπανών που χρησιμοποιούνται για 
τον υπολογισμό του κατ’ αποκοπή ποσού δύναται να 
αποζημιώνονται στη βάση του πραγματικού κόστους, 
σύμφωνα με το σημείο (α) της παρ. 1 του άρθρου 10. 

Άρθρο 24 

Γενικές αρχές εφαρμογής επιλογών 
απλοποιημένου κόστους 

1. Οι επιλογές απλοποιημένων δαπανών που προσδι¬ 
ορίζονται με τις μεθόδους της παρ. 1 του άρθρου 23 
καθώς και οι όροι και προϋποθέσεις εφαρμογής τους για 
τον υπολογισμό της επιχορήγησης ή της επιστρεπτέας 
συνδρομής των Ταμείων προβλέπονται στους εθνικούς 
κανόνες επιλεξιμότητας. 

2. Η πρόσκληση για την υποβολή προτάσεων χρημα¬ 
τοδότησης προσδιορίζει τις επιλογές απλοποιημένων 
δαπανών που εφαρμόζονται, εάν απαιτείται τη μέθοδο 
που δύναται να χρησιμοποιηθεί για τον υπολογισμό 
τους, καθώς και τους όρους που πρέπει να πληρούνται 
για την καταβολή της αντιστοιχούσας επιχορήγησης. 

3. Οι επιλογές απλοποιημένων δαπανών που θα εφαρ¬ 
μοστούν στην πράξη καθώς και οι όροι για την κα¬ 
ταβολή της υπολογιζόμενης με αυτές επιχορήγησης 
περιλαμβάνονται στην Απόφαση Ένταξης της πράξης 
και δεν μπορούν να τροποποιηθούν κατά τη διάρκεια 
υλοποίησής της ούτε κατά την ολοκλήρωσή της. 

4. Οι επιλογές που αναφέρονται στα σημεία (1), (2) και 
(3) μπορούν να συνδυάζονται μόνον στην περίπτωση 
που κάθε μία από αυτές καλύπτει διαφορετικές κατηγο¬ 
ρίες επιλέξιμων δαπανών της πράξης ή στην περίπτωση 
που χρησιμοποιούνται για διαφορετικά υποέργα στο 
πλαίσιο της ίδιας πράξης. Οι ίδιες κατηγορίες δαπανών 
δεν μπορούν να αποτελέσουν αντικείμενο υπολογισμού 
σε περισσότερα από ένα εκ των παραπάνω σημείων. 

Άρθρο 25 

Άμεσα εφαρμοζόμενες επιλογές 
απλοποιημένου κόστους 

(χωρίς απαίτηση εκ των προτέρων προσδιορισμού) 

Α. Έμμεσες δαπάνες 

1. Όταν η υλοποίηση μιας πράξης ή ενός μέρους μιας 
πράξης δημιουργεί έμμεσες δαπάνες, αυτές υπολογί¬ 
ζονται κατ’ αποκοπή με την εφαρμογή ενός σταθερού 
ποσοστού σε μια ή περισσότερες προκαθορισμένες 
κατηγορίες δαπανών, ως ακολούθως: 

α) σταθερό ποσοστό έως 15% των επιλέξιμων άμεσων 
δαπανών προσωπικού χωρίς να υπάρχει απαίτηση να 
γίνει υπολογισμός για τον προσδιορισμό του εφαρμο¬ 
ζόμενου ποσοστού. Στις άμεσες δαπάνες προσωπικού 
που χρησιμοποιούνται ως βάση υπολογισμού δεν συ- 
μπεριλαμβάνεται τυχόν ΦΠΑ, έστω κι αν αυτός είναι 
επιλέξιμη δαπάνη, 

β) με εφαρμογή ενός σταθερούποσοστού έως 25% 
επί του συνόλου των άμεσων επιλέξιμων δαπανών, εξαι- 
ρουμένων των άμεσων επιλέξιμων δαπανών για υπερ- 
γολαβική ανάθεση και των δαπανών για πόρους που 
διατίθενται από τρίτους, οι οποίοι δεν χρησιμοποιούνται 
στα κτίρια και τις εγκαταστάσεις του δικαιούχου καθώς 
και της χρηματοδοτικής στήριξης σε τρίτους, για τα 
ακόλουθα είδη πράξεων ή έργων που αποτελούν μέρος 
μιας πράξης, που υποστηρίζονται: 


ί) από το ΕΤΠΑ βάσει των κωδικών παρέμβασης 056, 
057 ή 060-065 όπως ορίζονται στον πίνακα 1 του πα¬ 
ραρτήματος I του εκτελεστικού Καν. 215/2014 και εκτε- 
λούνται βάσει μιας από τις επενδυτικές προτεραιότητες 
που ορίζονται στο άρθρο 5(1)(α) και (β), (2)(β), (3)(α) και 
(γ), και (4)(στ) του Καν. 1301/2013 (Κανονισμός ΕΤΠΑ), 

μ) από το ΕΚΤ βάσει του κωδικού παρέμβασης 04 
όπως ορίζεται στον πίνακα 6 του παραρτήματος I του 
εκτελεστικού Καν. 215/2014 και συμβάλλουν στην ενί¬ 
σχυση της έρευνας, της τεχνολογικής ανάπτυξης και 
της καινοτομίας, σύμφωνα με το άρθρο 3(2)(γ) του Καν. 
1304/2013 (Κανονισμός ΕΚΤ). 

γ) με την εφαρμογή ενός κατ' αποκοπή ποσοστού με 
μέγιστο όριο το 7% των συνολικών επιλέξιμων άμεσων 
δαπανών, εκτός εάν ο δικαιούχος λαμβάνει επιχορήγηση 
για την λειτουργία του από τον κρατικό προϋπολογισμό, 
για τα ακόλουθα είδη πράξεων ή έργων που αποτελούν 
μέρος μιας πράξης, που υποστηρίζονται: 

ί) από το ΕΤΠΑ βάσει των κωδικών παρέμβασης 085, 
086 ή 087 όπως ορίζονται στον πίνακα 1 του παραρτή¬ 
ματος I του εκτελεστικού Καν. 215/2014 και εκτελούνται 
βάσει μιας από τις επενδυτικές προτεραιότητες που 
ορίζονται στο άρθρο 5(5)(α) και (6)(δ) του Καν. 1301/2013 
(Κανονισμός ΕΤΠΑ), 

μ) από το ΕΚΤ βάσει του κωδικού παρέμβασης 01 
όπως ορίζεται στον πίνακα 6 του παραρτήματος I του 
εκτελεστικού Καν. 215/2014 και συμβάλλουν στη στήριξη 
της μετάβασης προς μια οικονομία χαμηλών εκπομπών 
διοξειδίου του άνθρακα, ανθεκτική στην κλιματική αλ¬ 
λαγή, ενεργειακά αποτελεσματική και περιβαλλοντικά 
βιώσιμη σύμφωνα με το άρθρο 3(2)(α) του Καν. 1304/2013 
(Κανονισμός ΕΚΤ). 

δ) με την εφαρμογή ενός κατ’ αποκοπή ποσοστού 
που εγκρίθηκε από την ΕΕ στο πλαίσιο της περιόδου 
2007-2013 υπό την προϋπόθεση ότι θα εφαρμοστεί στην 
περίοδο 2014-2020 με τους ίδιους όρους και προϋποθέ¬ 
σεις που ίσχυσαν για την περίοδο 2007-2013 και ιδίως 
σε ίδιες ή όμοιες κατηγορίες πράξεων ή/και δικαιούχων. 

2. Στην πρόσκληση υποβολής προτάσεων και σε 
κάθε περίπτωση στην απόφαση ένταξης προσδιορί¬ 
ζονται οι άμεσες δαπάνες που χρησιμοποιούνται ως 
βάση υπολογισμού των έμμεσων δαπανών καθώς και 
το εφαρμοζόμενο ποσοστό για τον υπολογισμό τους. 
Με εξαίρεση την περίπτωση δ), η πρόσκληση μπορεί 
τεκμηριωμένα να προσδιορίζει χαμηλότερα ποσοστά 
από τα αναφερόμενα ανωτέρω εφόσον διασφαλίζεται 
η ισότιμη μεταχείριση των δικαιούχων. 

3. Σε πράξεις ή μέρη αυτών που αφορούν στη χρη¬ 
ματοδότηση της λειτουργίας του δικαιούχου (επιχο¬ 
ρηγήσεις λειτουργίας) και όχι την υλοποίηση πράξης 
από αυτόν, οι κατ’ αποκοπή έμμεσες δαπάνες δεν είναι 
επιλέξιμες. 

4. Σε πράξεις ή μέρη αυτών που υλοποιούνται από 
δικαιούχους οι οποίοι επιχορηγούνται για τη λειτουργία 
τους από οποιαδήποτε πηγή, οι κατ’ αποκοπή έμμεσες 
δαπάνες είναι επιλέξιμες υπό την προϋπόθεση ότι δια¬ 
σφαλίζεται η μη διπλή χρηματοδότηση τους και μέχρι 
το 100% αυτών. 

5. Η επιλεξιμότητα των κατ’ αποκοπή έμμεσων δα¬ 
πανών εξαρτάται από την επιλεξιμότητα των άμεσων 
δαπανών που αποτελούν τη βάση υπολογισμού τους και 
πληρώνονται στο δικαιούχο μετά την επαλήθευση της 
επιλεξιμότητας των σχετικών άμεσων δαπανών. Εμπρο- 
σθοβαρείς έμμεσες δαπάνες δεν είναι επιλέξιμες ακόμα 
και αν αυτές επιβαρύνουν πραγματικά το δικαιούχο. 

6. Κάθε μείωση των επιλέξιμων άμεσων δαπανών επί 
των οποίων υπολογίζονται οι κατ’ αποκοπή έμμεσες 
δαπάνες της πράξης μειώνει αντίστοιχα και το ποσό 
των επιλέξιμων έμμεσων δαπανών. 

Β. Δαπάνες πράξεων ΕΚΤ εκτός των άμεσων δαπανών 
προσωπικού 

Σε πράξεις που χρηματοδοτούνται από το ΕΚΤ οι 
επιλέξιμες δαπάνες μίας πράξης εξαιρουμένων των άμε¬ 
σων δαπανών προσωπικού μπορούν να υπολογίζονται 
με την εφαρμογή ενός σταθερού ποσοστού ύψους έως 
40% επί των επιλέξιμων άμεσων δαπανών προσωπικού, 
χωρίς προηγούμενο υπολογισμό για τον προσδιορι¬ 
σμό του εφαρμοζόμενου ποσοστού. Το κατ’ αποκοπή 
υπολογιζόμενο ποσό από την εφαρμογή του ποσοστού 
καλύπτει τόσο τις λοιπές άμεσες δαπάνες της πράξης 
όσο και τις έμμεσες δαπάνες. 

ΤΙΤΛΟΣ V 

ΕΠΙΛΕΞΙΜΟΤΗΤΑ ΔΑΠΑΝΩΝ ΣΥΜΜΕΤΕΧΟΝΤΩΝ 
ΣΕ ΠΡΑΞΕΙΣ ΕΚΤ 

Αρθρο 26 

Επιλεξιμότητα συμμετεχόντων βάσει 
της γεωγραφικής θέσης 

1. Οι συμμετέχοντες σε πράξεις συγχρηματοδοτούμε- 
νες από το ΕΚΤ θα πρέπει τεκμηριωμένα να διαμένουν 
ή να φοιτούν ή να εργάζονται στη γεωγραφική περιοχή 
που καλύπτει το πρόγραμμα, ανεξάρτητα από την πε¬ 
ριοχή στην οποία λαμβάνει χώρα η πράξη ή η ενέργεια 
στο πλαίσιο της πράξης που συγχρηματοδοτείται από 
το ΕΚΤ. 

2. Στην περίπτωση συμμετεχόντων χωρίς μόνιμη διεύ¬ 
θυνση κατοικίας (π.χ. άστεγοι, άποροι, φιλοξενούμενοι 
κλπ), η επιλεξιμότητα στη βάση του εφαρμοζόμενου 
κριτηρίου της προηγούμενης παραγράφου αποδεικνύ- 
εται με κατάλληλα έγγραφα που προσδιορίζονται στην 
πρόσκληση για την υποβολή προτάσεων. 

3. Η επιλεξιμότητα των συμμετεχόντων αξιολογείται 
τη χρονική στιγμή εισόδου στην πράξη. Στην περίπτωση 
που προβλέπονται διαδοχικές ενέργειες για τον ίδιο 
συμμετέχοντα, θα πρέπει να διασφαλίζεται η συνέχιση 
της επιλεξιμότητάς τους. 

4. Στην περίπτωση που η πράξη απευθύνεται σε επι¬ 
χειρήσεις οι οποίες απασχολούν ή θα απασχολήσουν 
συμμετέχοντες, ή σε φυσικά πρόσωπα τα οποία θα απα¬ 
σχοληθούν σε επιχειρήσεις, οι επιχειρήσεις θα πρέπει να 
έχουν τις εγκαταστάσεις στις οποίες θα απασχοληθούν 
οι συμμετέχοντες στην περιοχή του προγράμματος. 

5. Δαπάνες για την υλοποίηση πράξεων ΕΚΤ, που αφο¬ 
ρούν σε συμμετέχοντες οι οποίοι δεν είναι επιλέξιμοι 
βάσει της γεωγραφικής θέσης, ανεξάρτητα από το εάν 
οι συμμετέχοντες καλύπτουν τα υπόλοιπα κριτήρια επι- 
λεξιμότητας που τυχόν προσδιορίζονται στην πρόσκλη¬ 
ση του δικαιούχου για την επιλογή συμμετεχόντων, δεν 
είναι επιλέξιμες. 

Άρθρο 27 

Μισθολογικό κόστος 

1. Η επιχορήγηση του μισθολογικού κόστους συμμετεχό¬ 
ντων ή μέρος αυτού, η οποία περιλαμβάνει κατά κανόνα 
το μικτό μισθό και τις εργοδοτικές εισφορές σύμφωνα με 
τη νομοθεσία περί κοινωνικής ασφάλισης εργαζομένων, 
είναι επιλέξιμη υπό τις ακόλουθες προϋποθέσεις: 

α) Η επιχορήγηση του μισθολογικού κόστους συμμε¬ 
τεχόντων στοχεύει σε ενδυνάμωση της απασχολησιμό- 


τητας ή σε σταθεροποίηση της απασχόλησης, συμπε- 
ριλαμβανομένης της αυτο-απασχόλησης. 

β) Οι συμμετέχοντες με σχέση εξαρτημένης εργασίας 
απασχολούνται στη βάση σύμβασης, είτε πλήρους είτε 
μερικής απασχόλησης. 

γ) Το επιλέξιμο μισθολογικό κόστος αντιστοιχεί στο 
ελάχιστο ποσό που προβλέπεται από το σχετικό θε¬ 
σμικό πλαίσιο που αφορά τη θέση απασχόλησης ή την 
υλοποίηση της πράξης. Τυχόν υπερβάλλον μισθολογικό 
κόστος του δικαιούχου δεν αποτελεί επιλέξιμη δαπάνη. 

δ) Η διάρκεια επιχορήγησης του μισθολογικού κό¬ 
στους προσδιορίζεται με τρόπο που να εξυπηρετεί τους 
στόχους της πράξης. 

2. Στις περιπτώσεις που οι συμμετέχοντες λαμβάνουν 
επίσημα κατάρτιση κατά τη διάρκεια των ωρών εργα¬ 
σίας τους, η επιχορήγηση του μισθολογικού κόστους 
του δικαιούχου για αυτούς και για την περίοδο που 
διαρκεί η κατάρτιση είναι επιλέξιμη, εφόσον αποδει- 
κνύεται τεκμηριωμένα η βελτίωση των επαγγελματι¬ 
κών προσόντων τους μέχρι το χρόνο ολοκλήρωσης της 
πράξης. Οι συμμετέχοντες θα πρέπει να καλύπτονται 
από σύμβαση εργασίας και συμφωνία κατάρτισης στην 
οποία θα προσδιορίζονται ο σκοπός, η διάρκεια και η 
χρονική περίοδος της κατάρτισης. 

Άρθρο 28 

Επίδομα κατάρτισης 

Το επίδομα που παρέχεται σε συμμετέχοντες σε δρά¬ 
σεις κατάρτισης για το χρονικό διάστημα που αυτή 
διαρκεί είναι επιλέξιμο εφόσον αυτό αποτελεί τεκμη¬ 
ριωμένα κίνητρο για την παρακολούθηση ή/και ολοκλή¬ 
ρωση της δράσης από τους συμμετέχοντες, με βάση τα 
χαρακτηριστικά της ομάδας συμμετεχόντων. 

Αρθρο 29 

Αλλες μορφές άμεσης χρηματοδοτικής 
συνεισφοράς σε συμμετέχοντες 

Οι δαπάνες για την καταβολή άμεσης χρηματοδοτι¬ 
κής συνεισφοράς σε συμμετέχοντες, χωρίς υποχρέωση 
του συμμετέχοντα παροχής αποδεικτικών στοιχείων 
σχετικά με τη χρήση της χρηματοδοτικής συνεισφοράς 
είναι επιλέξιμη υπό την προϋπόθεση ότι τεκμηριώνεται η 
αναγκαιότητα παροχής της χρηματοδοτικής συνεισφο¬ 
ράς στους συμμετέχοντες προκειμένου να υλοποιηθεί 
η πράξη και το ποσό της συνεισφοράς είναι παρόμοιο 
με το ποσό που δίνεται στο πλαίσιο ανάλογων εθνι¬ 
κών δράσεων ή έχει εκτιμηθεί ή έχει εκτιμηθεί εκ των 
προτέρων. 

Άρθρο 30 

Δαπάνες μετακίνησης και ασφάλισης συμμετεχόντων 

Οι δαπάνες μετακίνησης και ασφάλισης συμμετεχό¬ 
ντων σε πράξεις του ΕΚΤ είναι επιλέξιμες εφόσον είναι 
ουσιώδεις για την υλοποίηση της πράξης και προβλέ- 
πονται στην απόφαση ένταξης. Η ασφάλιση θα πρέπει 
επιπλέον να προβλέπεται ως υποχρεωτική από το θε¬ 
σμικό πλαίσιο υλοποίησης της πράξης. 

Αρθρο 31 

Δαπάνες για συμμετοχή σε αξιολόγηση πράξεων 

Οι δαπάνες για καταβολή κινήτρου σε συμμετέχοντες 
σε πράξεις ΕΚΤ προκειμένου να λάβουνμέρος στην αξι¬ 
ολόγηση της αποτελεσματικότηταςτης πράξης μετά την 
ολοκλήρωση της είναι επιλέξιμες. 

ΤΙΤΛΟΣ VI 

ΛΟΙΠΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ 
Άρθρο 32 

Πράξεις που παράγουν καθαρά έσοδα 
μετά την ολοκλήρωσή τους 

1. Ως «καθαρά έσοδα» νοούνται ταμειακές ροές που 
καταβάλλονται απευθείας από τους χρήστες για αγαθά 
ή υπηρεσίες παρεχόμενα από την πράξη, όπως τέλη τα 
οποία βαρύνουν άμεσα τους χρήστες για τη χρήση της 
υποδομής, την πώληση ή τη μίσθωση γης ή κτιρίων, ή 
πληρωμές για υπηρεσίες μείον τυχόν λειτουργικά έξοδα 
και έξοδα αντικατάστασης βραχύβιου εξοπλισμού τα 
οποία προκύπτουν κατά την αντίστοιχη περίοδο. Η εξοι¬ 
κονόμηση λειτουργικών δαπανών που επιφέρει η πράξη 
θεωρείται ως καθαρό έσοδο εκτός αν αντισταθμίζεται 
με ισοδύναμη μείωση των επιδοτήσεων λειτουργίας. 

2. Όταν δεν είναι επιλέξιμο για συγχρηματοδότηση 
όλο το επενδυτικό κόστος, τα καθαρά έσοδα κατανέμο- 
νται κατ’ αναλογία στα επιλέξιμα και στα μη επιλέξιμα 
μέρη του επενδυτικού κόστους. 

3. Η επιλέξιμη δαπάνη της πράξης προς συγχρηματο¬ 
δότηση από τα Ταμεία μειώνεται εκ των προτέρων, λαμ- 
βάνοντας υπόψη τη δυνατότητα της πράξης να παράγει 
καθαρά έσοδα σε μια συγκεκριμένη περίοδο αναφοράς, 
η οποία καλύπτει τόσο την υλοποίηση της πράξης όσο 
και την περίοδο μετά την ολοκλήρωσή της. 

4. Τα δυνητικά καθαρά έσοδα της πράξης καθορί¬ 
ζονται εκ των προτέρων από μία από τις ακόλουθες 
μεθόδους που επιλέγει η διαχειριστική αρχή για ένα 
τομέα, υποτομέα ή τύπο πράξης: 

α) Με την εφαρμογή ενός κατ’ αποκοπή ποσοστού 
καθαρών εσόδων για τον τομέα ή υποτομέα που ισχύει 
για την πράξη όπως ορίζεται στο παράρτημα V του Καν. 
1303/2013 ή σε οποιαδήποτε από τις κατ’ εξουσιοδότηση 
πράξεις από την Επιτροπή που αναφέρονται κατωτέρω. 

Όπου εφαρμόζεται η μέθοδος αυτή, όλα τα καθαρά 
έσοδα που παράγονται κατά τη διάρκεια της υλοποίη¬ 
σης και μετά την ολοκλήρωση της πράξης θεωρείται ότι 
έχουν ληφθεί υπόψη με την εφαρμογή του κατ’ αποκοπή 
ποσοστού και συνεπώς δεν αφαιρούνται εν συνεχεία 
από τις επιλέξιμες δαπάνες της πράξης. 

Όταν ένα κατ’ αποκοπή ποσοστό για ένα νέο τομέα 
ή υποτομέα έχει καθορισθεί μέσω έκδοσης κατ’ εξου¬ 
σιοδότηση πράξης από την Επιτροπή, η διαχειριστική 
αρχή μπορεί να επιλέξει να εφαρμόσει τη μέθοδο αυτή 
για τις νέες πράξεις σε σχέση με τον συγκεκριμένο 
τομέα ή υποτομέα. 

β) Με τον υπολογισμό των προεξοφλημένων καθαρών 
εσόδων της πράξης, λαμβάνοντας υπόψη την ενδεδειγ- 
μένη περίοδο αναφοράς για τον τομέα ή υποτομέα που 
ισχύει για την πράξη, την κερδοφορία που αναμένεται 
κανονικά από την εκάστοτε κατηγορία επένδυσης, την 
εφαρμογή της αρχής «ο ρυπαίνων πληρώνει» και, εάν 
απαιτείται, θέματα ισότητας που συνδέονται με τη σχε¬ 
τική ευημερία του οικείου κράτους μέλους ή της οικείας 
περιφέρειας. 

Όπου εφαρμόζεται η μέθοδος αυτή, τα καθαρά έσοδα 
που παράγονται κατά τη διάρκεια της υλοποίησης της 
πράξης και προκύπτουν από πηγές εσόδων που δεν 
έχουν ληφθεί υπόψη στον καθορισμό των δυνητικών 
καθαρών εσόδων της πράξης, αφαιρούνται από τις επι¬ 
λέξιμες δαπάνες της πράξης, το αργότερο κατά την 
αίτηση τελικής πληρωμής που υποβάλλει ο δικαιούχος. 


5. Στις περιπτώσεις που δεν είναι αντικειμενικά δυνατό 
να καθοριστούν εκ των προτέρων τα έσοδα βάσει μίας 
εκ των μεθόδων (α) ή (β), τα καθαρά έσοδα που παράγο- 
νται εντός τριών ετών από την ολοκλήρωση της πράξης 
ή έως την προθεσμία για την υποβολή των εγγράφων 
για το κλείσιμο του προγράμματος όπως καθορίζεται 
στους ειδικούς κανόνες για κάθε Ταμείο, αναλόγως ποια 
ημερομηνία είναι προγενέστερη, αφαιρούνται από τις 
δαπάνες που δηλώνονται στην Επιτροπή. 

6. Όλες οι ανωτέρω παράγραφοι δεν εφαρμόζονται σε: 
α) πράξεις ή μέρη πράξεων που χρηματοδοτούνται 

αποκλειστικά από το ΕΚΤ, 

β) πράξεις των οποίων το συνολικό επιλέξιμο κόστος 
πριν την εφαρμογή των ανωτέρω παραγράφων (δηλ. 
πριν από την αφαίρεση των καθαρών εσόδων) δεν υπερ¬ 
βαίνει το 1.000.000 ΕυΠ. 

γ) επιστρεπτέα συνδρομή που υπόκειται σε υποχρέ¬ 
ωση πλήρους επιστροφής 
δ) τεχνική βοήθεια 

ε) πράξεις για τις οποίες η επιχορήγηση λαμβάνει τη 
μορφή κατ' αποκοπή ποσών ή τυποποιημένων κλιμάκων 
μοναδιαίου κόστους 

στ) πράξεις για τις οποίες η υποστήριξη στο πλαίσιο 
του προγράμματος αποτελεί: 

(ί) ενίσχυση άβπιίηίπιίδ, 

(ϋ) συμβατή Κρατική ενίσχυση στις ΜΜΕ, όπου εφαρ¬ 
μόζεται όριο έντασης της ενίσχυσης ή του ποσού της 
ενίσχυσης σε σχέση με την κρατική ενίσχυση, 

(ιϋ) συμβατή Κρατική ενίσχυση, όπου έχει πραγματο¬ 
ποιηθεί μεμονωμένη επαλήθευση των χρηματοδοτικών 
αναγκών σύμφωνα με τους εφαρμοστέους κανόνες 
Κρατικών ενισχύσεων. 

Άρθρο 33 

Πράξεις που παράγουν καθαρά έσοδα κατά την 
υλοποίησή τους και για τις οποίες δεν ισχύουν οι 
διατάξεις του άρθρου 32 παρ. 1 έως 5 

1. Οι ακόλουθες παράγραφοι ισχύουν για πράξεις που 
παράγουν καθαρά έσοδα κατά τη διάρκεια της υλοποί¬ 
ησής τους και για τις οποίες δεν ισχύουν οι διατάξεις 
των παραγράφων 1 έως 5 του άρθρου 32. 

2. Η επιλέξιμη δαπάνη της προς συγχρηματοδότηση 
πράξης από τα Ταμεία μειώνεται κατά τα καθαρά έσοδα 
τα οποία δεν ελήφθησαν υπόψη κατά τον χρόνο έγκρι¬ 
σης της πράξης και που παρήχθησαν άμεσα μόνο κατά 
τη διάρκεια της υλοποίησής της, το αργότερο κατά την 
αίτηση τελικής πληρωμής που υποβάλλει ο δικαιούχος. 
Όταν δεν είναι επιλέξιμο για συγχρηματοδότηση όλο το 
κόστος, τα καθαρά έσοδα κατανέμονται κατ’ αναλογία 
στα επιλέξιμα και στα μη επιλέξιμα μέρη του κόστους. 

3. Η ανωτέρω παράγραφος δεν εφαρμόζεται σε: 
α) τεχνική βοήθεια, 

β) επιστρεπτέα συνδρομή που υπόκειται σε υποχρέ¬ 
ωση πλήρους αποπληρωμής, 
γ) πράξεις που υπόκεινται στους κανόνες κρατικών 
ενισχύσεων, 

δ) πράξεις για τις οποίες η δημόσια στήριξη λαμβάνει 
τη μορφή κατ’ αποκοπή ποσών ή τυποποιημένων κλι¬ 
μάκων μοναδιαίου κόστους με την προϋπόθεση ότι τα 
καθαρά έσοδα έχουν ληφθεί εκ των προτέρων υπόψη, 
ε) πράξεις για τις οποίες το συνολικό επιλέξιμο κό¬ 
στος δεν υπερβαίνει τα 50.000 ΕΙΙΒ. 

4. Για τους σκοπούς του παρόντος άρθρου και του 
άρθρου 32,κάθε χρηματική εισροή που λαμβάνει ο δι¬ 
καιούχος, απορρέουσααπό συμβατικές κυρώσεις, ως 

αποτέλεσμα παραβίασης όρων της σύμβασης μεταξύ 
του δικαιούχου και τρίτου μέρους ή τρίτων μερών ή 
εισροή που προέκυψεως αποτέλεσμα της απόσυρσης 
προσφοράςτρίτου μέρους, το οποίο επελέγη σύμφω¬ 
να με τους κανόνες για τις δημόσιες συμβάσεις,η κα- 
τάπτωσηεγγυήσεων ή ποινικής ρήτραςδεν θεωρείται 
έσοδο και δεν αφαιρείται από τις επιλέξιμες δαπάνες 
της πράξης. 

Άρθρο 34 
Μεγάλα έργα 

1. Στο πλαίσιο ενός επιχειρησιακού προγράμματος ή 
επιχειρησιακών προγραμμάτων, το ΕΤΠΑ και το Ταμείο 
Συνοχής μπορούν να χρηματοδοτούν μια πράξη (με¬ 
γάλο έργο) που αποτελείται από ένα σύνολο έργων, 
δραστηριοτήτων ή υπηρεσιών που έχουν ως στόχο να 
ολοκληρώσουν μια αδιαίρετη εργασία συγκεκριμένης 
οικονομικής ή τεχνικής φύσης με σαφώς προσδιορισμέ¬ 
νους στόχους και για την οποία το συνολικό επιλέξιμο 
κόστος υπερβαίνει 

• τα 50.000.000 ΕΨΒ ή 

• τα 75.000.000 ΕΙΙΒ στην περίπτωση πράξης που 
συνεισφέρει στον θεματικό στόχο του σημείου (7) του 
άρθρου 9 του Καν. 1303/2013. 

2. Σε μία πράξη τα ανωτέρω όρια καθορίζονται σε 
σχέση με το συνολικό επιλέξιμο κόστος αφού ληφθούν 
υπόψη τα αναμενόμενα καθαρά έσοδα της πράξης (δηλ. 
το συνολικό επιλέξιμο κόστος αφού ληφθούν υπόψη 
οι απαιτήσεις του άρθρου 61 του Καν. 1083/2013, μη 
προεξοφλημένο). 

3. Τα χρηματοδοτικά μέσα δεν θεωρούνται μεγάλα 
έργα. 

4. Οι δαπάνες για μεγάλο έργο μπορούν να περιλαμ¬ 
βάνονται σε αίτηση πληρωμής μετά την κοινοποίηση 
που αναφέρεται στην παράγραφο 1 του άρθρου 102 του 
Καν. 1303/2013, ή μετά την υποβολή προς έγκριση που 
αναφέρεται στην παράγραφο 2 του ίδιου άρθρου. Σε 
περίπτωση που η Επιτροπή δεν εγκρίνει το μεγάλο έργο 
που επιλέχθηκε από τη διαχειριστική αρχή, η δήλωση 
δαπανών που ακολουθεί την έγκριση της απόφασης 
της Επιτροπής διορθώνεται αναλόγως. 

Άρθρο 35 

Πράξεις που υλοποιούνται μέσω ΣΔΙΤ 

1. Τα Ταμεία μπορούν να χρησιμοποιούνται για την 
ενίσχυση πράξεων ΣΔΙΤ. Αυτές οι πράξεις ΣΔΙΤ συμμορ¬ 
φώνονται με το εφαρμοστέο δίκαιο, ιδίως όσον αφο¬ 
ρά τις κρατικές ενισχύσεις και την ανάθεση δημοσίων 
συμβάσεων. 

2. Στην περίπτωση πράξης ΣΔΙΤ όπου ο δικαιούχος 
είναι νομικό πρόσωπο δημοσίου δικαίου, οι δαπάνες στο 
πλαίσιο πράξης ΣΔΙΤ που έχουν πραγματοποιηθεί και 
καταβληθεί από τον εταίρο του ιδιωτικού τομέα μπο¬ 
ρούν, κατά παρέκκλιση από το άρθρο 65(2) του ΚΚΔ, να 
θεωρηθούν ότι πραγματοποιήθηκαν και καταβλήθηκαν 
από τον δικαιούχο και να περιλαμβάνονται σε αίτηση 
πληρωμής προς την Επιτροπή με την προϋπόθεση ότι 
πληρούνται οι ακόλουθοι όροι: 

α) ο δικαιούχος έχει συνάψει συμφωνία ΣΔΙΤ με εταίρο 
του ιδιωτικού τομέα, 

β) η διαχειριστική αρχή έχει επαληθεύσει ότι οι δαπά¬ 
νες που δηλώθηκαν από τον δικαιούχο έχουν πληρωθεί 
από τον εταίρο του ιδιωτικού τομέα και ότι η πράξη 
είναι σύμφωνη με το εφαρμοστέο ενωσιακό και εθνικό 
δίκαιο, το πρόγραμμα και τους όρους για την υποστή¬ 
ριξη της πράξης. 


3. Πληρωμές προς δικαιούχους για δαπάνες που πε¬ 
ριλαμβάνονται σε αίτηση πληρωμής σύμφωνα με την 
πρώτη παράγραφο καταβάλλονται σε λογαριασμό υπό 
μεσεγγύηση που δημιουργείται ειδικά προς τον σκοπό 
αυτό στο όνομα του δικαιούχου. Τα κεφάλαια που κα¬ 
ταβάλλονται στο λογαριασμό αυτό χρησιμοποιούνται 
για πληρωμές σύμφωνα με τη συμφωνία ΣΔΙΤ, συμπε¬ 
ριλαμβανομένων τυχόν πληρωμών σε περίπτωση λύσης 
της συμφωνίας ΣΔΙΤ. 

Άρθρο 36 

Δαπάνες δημοσίων συμβάσεων έργων, 
προμηθειών και υπηρεσιών 

1. Οι δαπάνες δημοσίων συμβάσεων έργων, προμηθει¬ 
ών και υπηρεσιών, είναι επιλέξιμες εφόσον ο δικαιούχος 
αναθέσει τη σύμβαση σύμφωνα με τα οριζόμενα στο 
θεσμικό του πλαίσιο και σε συμμόρφωση με τις αρχές 
της χρηστής δημοσιονομικής διαχείρισης. 

2. Οι δαπάνες δημοσίων συμβάσεων έργων, προμη¬ 
θειών και υπηρεσιών, με εκτιμώμενη αξία της σύμβασης 
μεγαλύτερης από το ποσό των είκοσι χιλιάδων (20.000) 
ευρώ, χωρίς ΦΠΑ, είναι επιλέξιμες εφόσον ο δικαιούχος 
δημοσιεύει τις προκηρύξεις, προσκλήσεις εκδήλωσης 
ενδιαφέροντος και αποφάσεις για τη διενέργεια ανάθε¬ 
σης με διαπραγμάτευση (απευθείας ανάθεση) των δη¬ 
μοσίων συμβάσεων για διάστημα δέκα (10) τουλάχιστον 
ημερολογιακών ημερών, στην ιστοσελίδα του ή/και της 
οικείας διαχειριστικής αρχής ή του ενδιάμεσου φορέα, 
πέραν των προβλεπόμενων από τις κείμενες διατάξεις 
περί υποχρεωτικής δημοσιοποίησης. 

3. Οι δαπάνες δημοσίων συμβάσεων προμηθειών και 
υπηρεσιών, ανεξαρτήτως προϋπολογισμού αυτών, οι 
οποίες αφορούν εργασίες οι οποίες προέκυψαν μετά 
από τροποποίηση των όρων της αρχικής σύμβασης είναι 
επιλέξιμες υπό τον όρο ότι η τροποποίηση δεν είναι 
ουσιώδης. Ως ουσιώδης τροποποίηση των όρων της 
αρχικής σύμβασης νοούνται σωρευτικά τα ακόλουθα: 

(α) η μεταβολή των κύριων συνιστώντων στοιχείων της 
ή η ουσιώδης τροποποίηση των τεχνικών προδιαγραφών 
ή η μεταβολή σημαντικών λειτουργικών ή ποιοτικών 
χαρακτηριστικών των παραδοτέων της σύμβασης ή η 
κατάργηση ομάδας εργασιών ή παραδοτέου ή άλλου 
διακριτού μέρους της σύμβασης 

(β) η αύξηση ή μείωση του προϋπολογισμού μιας ομά¬ 
δας εργασιών ή παραδοτέου ή άλλου διακριτού μέρους 
της σύμβασης άνω του 10% του συνολικού αρχικού 
προϋπολογισμού της σύμβασης. 

Άρθρο 37 
Τεχνική βοήθεια 

1. Το ποσό των Ταμείων που διατίθεται για τεχνική 
συνδρομή περιορίζεται στο 4% του συνολικού ποσού 
των πιστώσεων των Ταμείων που διατίθενται στα επι¬ 
χειρησιακά προγράμματα για κάθε κατηγορία περιφέ¬ 
ρειας, ανάλογα με την περίπτωση, του στόχου «Επεν¬ 
δύσεις στην ανάπτυξη και την απασχόληση». Τα ειδικά 
κονδύλια για την ΠΑΝ μπορούν να ληφθούν υπόψη κατά 
τον υπολογισμό του ορίου του συνολικού ποσού των 
Ταμείων που διατίθενται για τεχνική συνδρομή. 

2. Κάθε Ταμείο μπορεί να στηρίζει πράξεις τεχνικής 
συνδρομής επιλέξιμες βάσει οποιουδήποτε άλλου Τα¬ 
μείου. Με την επιφύλαξη της πρώτης παραγράφου, οι 
πιστώσεις για τεχνική συνδρομή από ένα Ταμείο δεν 
υπερβαίνουν το 10% των συνολικών πιστώσεων του 
εν λόγω Ταμείου στα επιχειρησιακά προγράμματα για 

κάθε κατηγορία περιφέρειας, ανάλογα με την περίπτω¬ 
ση, του στόχου «Επενδύσεις στην ανάπτυξη και την 
απασχόληση». 

3. Στην περίπτωση των Διαρθρωτικών Ταμείων, όταν 
οι πιστώσεις που αναφέρονται στην πρώτη παράγρα¬ 
φο χρησιμοποιούνται για τη στήριξη πράξεων τεχνικής 
συνδρομής που αφορούν περισσότερες από μία κατη¬ 
γορίες περιφερειών, οι δαπάνες που σχετίζονται με τις 
πράξεις μπορεί να υλοποιηθούν στο πλαίσιο ενός άξονα 
προτεραιότητας που συνδυάζει διαφορετικές κατηγο¬ 
ρίες περιφερειών και να κατανεμηθούν κατ’ αναλογία 
λαμβάνοντας υπόψη τις πιστώσεις σε κάθε κατηγορία 
περιφέρειας ως μερίδιο της συνολικής κατανομής στο 
κράτος μέλος. 

4. Οι δαπάνες των Ενδιάμεσων Φορέων Διαχείρισης, 
στους οποίους εκχωρούνται αρμοδιότητες διαχείρισης 
κατηγοριών πράξεων είναι επιλέξιμες. 

5. Οι επιλέξιμες δαπάνες για τις πράξεις τεχνικής 
συνδρομής αφορούν τις ενέργειες τεχνικής βοήθειας 
οι οποίες περιέχονται στο παράρτημα του ΠΔ 4/2000 
(ΦΕΚ 3/Α/14.01.2002) προσαρμοζόμενες αναλόγως για 
την προγραμματική περίοδο 2014-2020. 

Αρθρο 38 

Τεκμηρίωση επιλέξιμων δαπανών και 
διαθεσιμότητα εγγράφων 

1. Οι επιλέξιμες δαπάνες που περιλαμβάνονται σε 
αίτηση πληρωμής για τα Ταμεία τεκμηριώνονται από 
εξοφλημένα τιμολόγια ή λογιστικά έγγραφα ισοδύνα¬ 
μης αποδεικτικής αξίας, εκτός από τις κάτωθι μορφές 
στήριξης : 

• εισφορές σε είδος σύμφωνα με το άρθρο 14, 

• επιλογές απλοποιημένου κόστους στοιχεία σύμφωνα 
με το άρθρο 10 παρ. 1 στοιχεία (β), (γ) και (δ), 

για τις οποίες τα ποσά που περιλαμβάνονται σε μια 
αίτηση πληρωμής είναι τα κόστη που υπολογίζονται 
σύμφωνα με την εφαρμοζόμενη βάση. 

2. Με εξαίρεση επιλογές απλοποιημένων δαπανών 
που δύναται να εφαρμοστούν χωρίς εκ των προτέρων 
υπολογισμό, σύμφωνα με το άρθρο 25 της παρούσας, 
η μέθοδος υπολογισμού και τα ποσοτικά δεδομένα 
που χρησιμοποιούνται για τον προσδιορισμό επιλογών 
απλοποιημένων δαπανών τεκμηριώνονται κατάλληλα. 
Το αρχείο τεκμηρίωσης αποτελεί τμήμα της διαδρομής 
ελέγχου και υπόκειται στο πεδίο ελέγχου των αρμόδιων 
εθνικών και ευρωπαϊκών ελεγκτικών οργάνων. Η τήρηση 
του σχετικού αρχείου υπόκειται στις απαιτήσεις του 
άρθρου 140 του Καν. 1303/2013. 

3. Τα εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας που αφορούν σε δα¬ 
πάνες οι οποίες αποζημιώνονται με τις επιλογές απλο¬ 
ποιημένου κόστους του άρθρου 10 παρ. 1 στοιχεία β), 
(γ) και (δ) και τηρούνται στο λογιστικό σύστημα του 
δικαιούχου, δεν αποτελούν αντικείμενο ελέγχου από 
τα αρμόδια εθνικά και ευρωπαϊκά ελεγκτικά όργανα 
για την επαλήθευση/έλεγχο της επιλεξιμότητας των 
σχετικών δαπανών. Τα ως άνω αναφερόμενα έγγραφα 
είναι δυνατό να αποτελόσουν αντικείμενο ελέγχου στο 
πλαίσιο οριζόντιων θεματικών ελέγχων π.χ. κανόνων 
δημοσίων συμβάσεων. Οι δικαιούχοι σε υποχρεώνονται 
στην επίδειξη όλων των εγγράφων που σχετίζονται με 
την υλοποίηση των πράξεων που υλοποιήθηκαν κάνο¬ 
ντας χρήση των επιλογών απλοποιημένου κόστους στο 
βαθμό που δεν έχει παρέλθει η υποχρέωση τήρησης 
των σχετικών εγγράφων με βάση το εθνικό πλαίσιο. 


4. Με την επιφύλαξη των κανόνων για τις κρατικές 
ενισχύσεις, η διαχειριστική αρχή διασφαλίζει ότι όλα 
τα δικαιολογητικά έγγραφα σχετικά με τις δαπάνες 
που υποστηρίζονται από τα Ταμεία για πράξεις για τις 
οποίες το συνολικό ποσό της επιλέξιμης δαπάνης δεν 
υπερβαίνει το 1.000.000 ΕΙΙΠ, τίθενται για διάστημα τρι¬ 
ών ετών στη διάθεση της Επιτροπής και του Ελεγκτικού 
Συνεδρίου εάν το ζητήσουν, από την 31η Δεκεμβρίου 
που ακολουθεί την υποβολή των λογαριασμών στους 
οποίους περιλαμβάνεται η δαπάνη της πράξης. 

5. Στην περίπτωση πράξεων άλλων από εκείνες που 
αναφέρονται στην παράγραφο 4, όλα τα δικαιολογητικά 
έγγραφα διατίθενται για διάστημα δύο ετών από την 
31η Δεκεμβρίου μετά την υποβολή των λογαριασμών, 
στους οποίους περιλαμβάνεται η τελική δαπάνη της 
ολοκληρωμένης πράξης. 

6. Η χρονική περίοδος που αναφέρεται στην παρ. 4 
διακόπτεται είτε στην περίπτωση ενδίκων διαδικασι¬ 
ών είτε κατόπιν δεόντως αιτιολογημένης αίτησης της 
Επιτροπής. 

7. Η διαχειριστική αρχή κοινοποιεί στους δικαιούχους 
την ημερομηνία έναρξης της περιόδου που αναφέρεται 
παρ. 4. 

8. Τα έγγραφα διατηρούνται υπό τη μορφή είτε πρω¬ 
τοτύπων είτε επικυρωμένων αντιγράφων των πρωτο¬ 
τύπων ή σε κοινώς αποδεκτούς φορείς δεδομένων, 
περιλαμβανομένων των ηλεκτρονικών εκδόσεων των 
πρωτότυπων εγγράφων ή εγγράφων που υπάρχουν 
μόνο σε ηλεκτρονική μορφή. 

9. Τα έγγραφα διατηρούνται σε μορφή που επιτρέ¬ 
πει ταυτοποίηση των υποκειμένων των δεδομένων για 
διάστημα που δεν υπερβαίνει το αναγκαίο για τους 
σκοπούς για τους οποίους συγκεντρώθηκαν τα δεδο¬ 
μένα ή για τους οποίους υποβάλλονται σε περαιτέρω 
επεξεργασία. 

10. Η διαδικασία πιστοποίησης της αντιστοιχίας των 
εγγράφων που διατηρούνται σε κοινά αποδεκτούς φο¬ 
ρείς δεδομένων με τα πρωτότυπα έγγραφα ικανοποιούν 
τις εθνικές νομικές απαιτήσεις και είναι αξιόπιστες για 
τους σκοπούς του δημοσιονομικού ελέγχου. 

11. Όταν τα έγγραφα υπάρχουν μόνο σε ηλεκτρονική 
μορφή, τα πληροφοριακά συστήματα που χρησιμοποι¬ 
ούνται πληρούν τα αποδεκτά πρότυπα ασφαλείας που 
διασφαλίζουν ότι τα διατηρούμενα έγγραφα είναι σύμ¬ 
φωνα με τις εθνικές νομικές απαιτήσεις και είναι αξιό¬ 
πιστα για τους σκοπούς του δημοσιονομικού ελέγχου. 

ΜΕΡΟΣ ΔΕΥΤΕΡΟ 

ΕΛΕΓΧΟΙ ΝΟΜΙΜΟΤΗΤΑΣ ΔΗΜΟΣΙΩΝ ΣΥΜΒΑΣΕΩΝ 
ΣΥΓΧΡΗΜΑΤΟΔΟΤΟΥΜΕΝΩΝ ΠΡΑΞΕΩΝ 
ΕΣΠΑ 2014-2020 

ΑΠΟ ΑΡΧΕΣ ΔΙΑΧΕΙΡΙΣΗΣ ΚΑΙ ΕΝΔΙΑΜΕΣΟΥΣ ΦΟΡΕΙΣ 
Αρθρο 39 

Σκοπός και έκταση ελέγχου 

1. Ο έλεγχος αφορά στη νομιμότητα των διαδικασιών 
ανάθεσης και εκτέλεσης των δημοσίων συμβάσεων που 
συγχρηματοδοτούνται στο πλαίσιο του ΕΣΠΑ 2014-2020 
προκειμένου να διασφαλιστεί η επιλεξιμότητα των δα¬ 
πανών τους. 

2. Ο έλεγχος αποσκοπεί να επιβεβαιώσει ότι οι διαδι¬ 
κασίες ανάθεσης και εκτέλεσης των δημοσίων συμβά¬ 
σεων διενεργούνται σύμφωνα με το ισχύον και εφαρ¬ 
μοζόμενο κατά περίπτωση εθνικό και ενωσιακό δίκαιο 
των δημοσίων συμβάσεων και ότι στις διαδικασίες αυτές 

τηρούνται οι αρχές των δημοσίων συμβάσεων, όπως και 
ενδεικτικά, της ίσης μεταχείρισης, της μη-διάκρισης, 
της διαφάνειας και της προστασίας του ανταγωνισμού. 

3. α. Ο έλεγχος δεν υποκαθιστά την ελεγκτική αρμο¬ 
διότητα άλλων δικαιοδοτικών κλάδων. Στην περίπτωση 
που η εξεταζόμενη δημόσια σύμβαση ελέγχεται από 
άλλο κατά νόμο αρμόδιο όργανο, όπως το Ελεγκτικό 
Συνέδριο ή την Ενιαία Αρχή Δημοσίων Συμβάσεων, οι 
Διαχειριστικές Αρχές/ Ενδιάμεσοι Φορείς (εφεξής ΔΑ/ 
ΕΦ) λαμβάνοντας υπόψη τα αποτελέσματα των ελέγχων 
των οργάνων αυτών, δύνανται να μην επαναλαμβάνουν 
τον έλεγχο νομιμότητας που διενήργησαν, και μέχρι 
την έκταση του ελέγχου αυτού. Δύναται ωστόσο να 
υπεισέρχονται σε έλεγχο στοιχείων που δεν εξετάστη¬ 
καν κατά την έκδοση των ελεγκτικών αποφάσεων των 
οργάνων αυτών, και ιδίως ως προς τις απαιτήσεις του 
ειδικού νομοθετικού, θεσμικού και διαχειριστικού πλαι¬ 
σίου που διέπει τις συγχρηματοδοτούμενες πράξεις 
του ΕΣΠΑ 2014-2020. 

β. Ο έλεγχος δεν υποκαθιστά τις ουσιαστικές ή τεχνι¬ 
κές κρίσεις που εξέφεραν τα όργανα της Αναθέτουσας 
Αρχής στο πλαίσιο της διαδικασίας που ελέγχεται, για 
τις οποίες ωστόσο γίνεται έλεγχος ότι φέρουν επαρκή 
αιτιολογία. 

4. Διοικητικές ή ιδιωτικές διαφορές που ανέκυψαν 
λόγω ή με αφορμή την διαδικασία σύναψης ή εκτέλεσης 
δημόσιας συγχρηματοδοτούμενης σύμβασης δεν διέπο- 
νται από την παρούσα απόφαση και δεν εξετάζονται 
στο παρόν ελεγκτικό πλαίσιο. 

Αρθρο 40 

Πεδίο εφαρμογής και στάδια ελέγχου 

1. Ο έλεγχος διενεργείται πριν τη δημοσίευση της 
προκήρυξης του διαγωνισμού,για: 

α. διαδικασίες ανάθεσης συμβάσεων έργων, προμηθει¬ 
ών ή υπηρεσιών που εμπίπτουν στο πεδίο εφαρμογής 
των κοινοτικών οδηγιών, και 

β. ί) διαδικασίες ανάθεσης συμβάσεων προμηθειών ή 
υπηρεσιών οι οποίες δεν εμπίπτουν στο πεδίο εφαρμο¬ 
γής των οδηγιών της Ευρωπαϊκής Ένωσης (εφεξής ΕΕ) 
και έχουν προϋπολογισμό μεγαλύτερο ή ίσο του ποσού 
των 60.000 ευρώ, άνευ ΦΠΑ, εφόσον δεν εφαρμόζεται 
η προβλεπόμενη στην παράγραφο 3 του παρόντος άρ¬ 
θρου μεθοδολογία εκτίμησης επικινδυνότητας. 

ϋ) διαδικασίες ανάθεσης συμβάσεων έργων που δεν 
εμπίπτουν στο πεδίο εφαρμογής των οδηγιών της ΕΕ 
και έχουν προϋπολογισμό ίσο ή μεγαλύτερο του ποσού 
του 1.000.000 ευρώ, άνευ ΦΠΑ. 

ιϋ) διαδικασίες ανάθεσης συμβάσεων έργων που δεν 
εμπίπτουν στο πεδίο εφαρμογής των οδηγιών της ΕΕ 
και έχουν προϋπολογισμό μικρότερο του ποσού του 
1.000.000 ευρώ, άνευ ΦΠΑ, και μεγαλύτερο ή ίσο του 
ποσού των 60.000 ευρώ, άνευ ΦΠΑ, εφόσον δεν εφαρμό¬ 
ζεται η προβλεπόμενη στην παράγραφο 3 του παρόντος 
άρθρου μεθοδολογία εκτίμησης επικινδυνότητας. 

2. Ο έλεγχος διενεργείται πριν την υπογραφή της 
σύμβασης, για: 

α. διαδικασίες ανάθεσης και σχέδια συμβάσεων έρ¬ 
γων, προμηθειών ή υπηρεσιών που εμπίπτουν στο πεδίο 
εφαρμογής των κοινοτικών οδηγιών, και 

β. ί) διαδικασίες ανάθεσης και σχέδια συμβάσεων προ¬ 
μηθειών ή υπηρεσιών οι οποίες δεν εμπίπτουν στο πεδίο 
εφαρμογής των οδηγιών της ΕΕ και έχουν προϋπολο¬ 
γισμό μεγαλύτερο ή ίσο του ποσού των 60.000 ευρώ, 
άνευ ΦΠΑ, εφόσον δεν εφαρμόζεται η προβλεπόμενη 


στην παράγραφο 3 του παρόντος άρθρου μεθοδολογία 
εκτίμησης επικινδυνότητας. 

ϋ) διαδικασίες ανάθεσης και σχέδια συμβάσεων έργων 
που δεν εμπίπτουν στο πεδίο εφαρμογής των οδηγιών 
της ΕΕ και έχουν προϋπολογισμό ίσο ή μεγαλύτερο του 
ποσού του 1.000.000 ευρώ, άνευ ΦΠΑ. 

ιϋ) διαδικασίες ανάθεσης και σχέδια συμβάσεων έργων 
που δεν εμπίπτουν στο πεδίο εφαρμογής των οδηγιών 
της ΕΕ και έχουν προϋπολογισμό κατώτερο του ποσού 
του 1.000.000 ευρώ, άνευ ΦΠΑ, και μεγαλύτερο ή ίσο του 
ποσού των 60.000 ευρώ, άνευ ΦΠΑ, εφόσον δεν εφαρμό¬ 
ζεται η προβλεπόμενη στην παράγραφο 3 του παρόντος 
άρθρου μεθοδολογία εκτίμησης επικινδυνότητας. 

3. Για τις περιπτώσεις των διαδικασιών ανάθεσης των 
συμβάσεων των υποπαραγράφων Ιβί), Ιβίϋ), 2βί) και 2βϋί) 
του παρόντος άρθρου, η ΔΑ/ΕΦ δύναται να εφαρμόζει 
εγκεκριμένη μεθοδολογία εκτίμησης επικινδυνότητας 
για τον περιορισμό του αριθμού των ελέγχων αυτών 
κατά τα ανωτέρω περιγραφόμενα στάδια. Η μεθοδο¬ 
λογία αυτή δύναται να εφαρμοστεί επίσης και για πε¬ 
ριπτώσεις συμβάσεων με προϋπολογισμό μεγαλύτερο 
του ποσού των 20.000 ευρώ, άνευ ΦΠΑ και μικρότερο 
του ποσού των 60.000 ευρώ, άνευ ΦΠΑ. Η μεθοδολογία 
αυτή καθώς και λεπτομέρειες εφαρμογής της καθορί¬ 
ζονται σε συνεργασία με την Εθνική Αρχή Συντονισμού 
με όμοια απόφαση. 

4. Ο έλεγχος διενεργείται κατά την υποβολή της πρώ¬ 
της δήλωσης δαπάνης ενός υποέργου, για διαδικασί¬ 
ες ανάθεσης συμβάσεων που δεν ελέχθησαν κατά τα 
προηγούμενα στάδια λόγω του προϋπολογισμού τους 
ή λόγω εφαρμογής εγκεκριμένης μεθόδου εκτίμησης 
επικινδυνότητας. 

5. Ο έλεγχος διενεργείται σε κάθε περίπτωση τροπο¬ 
ποίησης σύμβασης, ανεξάρτητα από τον προϋπολογισμό 
αυτής. 

6. Ο έλεγχος διενεργείται κατά την αξιολόγηση του 
αιτήματος χρηματοδότησης της πράξης, για δημόσιες 
συμβάσεις που κατά τη φάση ένταξης της συγχρηματο¬ 
δοτούμενης πράξης έχει ήδη δημοσιευτεί η προκήρυξή 
τους ή/και έχει υπογράφει η σύμβαση τους. 

7. Γ ια διαδικασίες σύναψης συμπληρωματικών συμβά¬ 
σεων, καθώς και για συμβάσεις που υπογράφονται δυνά¬ 
μει ενεργοποίησης δικαιωμάτων προαίρεσης, ο έλεγχος 
διενεργείται πριν την έκδοση των αποφάσεων για τη 
σύναψη των συμβάσεων αυτών και σε κάθε περίπτωση 
πριν την υπογραφή των συμβατικών κειμένων. 

8. Ειδικά στις περιπτώσεις ανάθεσης και εκτέλεσης 
δημοσίων συμβάσεων στο πλαίσιο της Τεχνικής Υπο¬ 
στήριξης της Εφαρμογής ΕΣΠΑ 2014-2020 από αναθέ- 
τουσες αρχές που είναι και αρμόδιοι φορείς ελέγχου 
των συμβάσεων αυτών, ο έλεγχος διενεργείται και ολο¬ 
κληρώνεται κατ’ εξαίρεση με μόνη την καταχώρηση στο 
ΟΠΣ των σχετικών εγγράφων ελέγχου, χωρίς τήρηση 
των ανωτέρω προθεσμιών, και εκδίδεται θετική γνώμη. 

9. Για τις δημόσιες συμβάσεις συγχρηματοδοτούμενων 
πράξεων που υλοποιούνται κατά φάσεις στις περιόδους 
προγραμματισμού ΕΣΠΑ 2007-2013 και ΕΣΠΑ 2014-2020, 
οι ΔΑ/ΕΦ δύνανται να μην επαναλαμβάνουν τον έλεγχο 
που διενεργήθηκε κατά την περίοδο προγραμματισμού 
που προηγήθηκε. Η εγκριτική γνώμη της αρμόδιας ΔΑ/ 
ΕΦ της αρχικής προγραμματικής περιόδου, όπως αυτή 
είχε αποτυπωθεί, καταχωρίζεται στο ΟΠΣ. Σε περίπτωση 
που είχαν τεθεί και ειδικές προϋποθέσεις έγκρισης, εξε¬ 
τάζεται από την ΔΑ/ΕΦ κατά την ένταξη της πράξης στο 
νέα προγραμματική περίοδο, εάν αυτές έχουν πληρωθεί. 

Άρθρο 41 

Διαδικασίες και προθεσμίες ελέγχου 

1. Οι διαδικασίες έλεγχου διενεργούνται μέσω του 
ΟΠΣ, όπου αποτυπώνονται ηλεκτρονικά τα επιμέρους 
στάδια και οι σχετικές προθεσμίες. 

2. α. Ο Δικαιούχος υποβάλλει στη ΔΑ/ ΕΦ μέσω του 
ΟΠΣ αίτημα για έλεγχο συνοδευόμενο με τα απαραί¬ 
τητα έγγραψα. 

β. Η ΔΑ/ΕΦ διατυπώνει γνώμη, θετική ή αρνητική, επί της 
διαδικασίας ανάθεσης και του σχεδίου σύμβασης ή της 
σύμβασης, εντός αποκλειστικής προθεσμίας είκοσι (20) 
εργάσιμων ημερών από την υποβολή του αιτήματος. Σε 
περίπτωση άπρακτης παρέλευσης της εικοσαήμερης προ¬ 
θεσμίας, λογίζεται ότι η ΔΑ/ΕΦ έχει παράσχει θετική γνώμη. 

3. α. Σε περίπτωση που κατά τον έλεγχο διαπιστωθεί 
από τη ΔΑ/ΕΦ ότι το υποβληθέν αίτημα δεν συνοδεύ¬ 
εται από το σύνολο των απαραίτητων εγγράφων, η 
ΔΑ/ΕΦ ενημερώνει άμεσα το Δικαιούχο μέσω του ΟΠΣ 
για την υποχρέωση υποβολής των συμπληρωματικών 
στοιχείων εντός επτά (7) εργάσιμων ημερών. Το χρονικό 
διάστημα από την ενημέρωση του Δικαιούχου μέχρι την 
αποστολή από αυτόν των συμπληρωματικών στοιχεί¬ 
ων δεν προσμετράτε στην προθεσμία των είκοσι (20) 
εργάσιμων ημερών που έχει η ΔΑ/ΕΦ στη διάθεσή της 
για να εκφράσει γνώμη. 

β. Άπρακτη παρέλευση της προθεσμίας υποβολής 
συμπληρωματικών στοιχείων, ή εκπρόθεσμη υποβολή 
τους ή ελλιπής συμπλήρωση αυτών επιφέρει υποχρε¬ 
ωτικά την έκδοση από τη ΔΑ/ΕΦ αρνητικής γνώμης. 
Στην περίπτωση αυτή ο Δικαιούχος έχει τη δυνατότητα 
υποβολής νέου αιτήματος, το οποίο συνεπάγεται την 
έναρξη νέας εικοσαήμερης προθεσμίας για τη ΔΑ/ΕΦ. 

4. α. Κατά τη διενέργεια του ελέγχου, εάν η ΔΑ/ΕΦ, 
διαπιστώσει ότι το σχέδιο της διακήρυξης ή της σύμβα¬ 
σης ή τροποποιητικής σύμβασης χρειάζεται βελτιωτικές 
ή υποχρεωτικές αλλαγές, ειδοποιεί άμεσα το Δικαιούχο 
μέσω του ΟΠΣ για τα ζητήματα που έχουν ανακύψει και 
επιστρέφει σε αυτόν το σχετικό φάκελο. Ο Δικαιούχος 
οφείλει να υιοθετήσει τις υποχρεωτικές αλλαγές και να 
υποβάλλει εκ νέου το φάκελο εντός επτά (7) εργάσι¬ 
μων ημερών. Το χρονικό διάστημα από την ενημέρωση 
του Δικαιούχου μέχρι την επανυποβολή από αυτόν του 
φακέλου δεν προσμετράται στην προθεσμία των είκοσι 
(20) εργάσιμων ημερών που έχει η ΔΑ/ΕΦ στη διάθεσή 
της για να εκφράσει γνώμη. 

β. Ελλιπής υιοθέτηση των υποχρεωτικών αλλαγών ή 
άπρακτη παρέλευση της προθεσμίας επανυποβολής 
του φακέλου ή εκπρόθεσμη υποβολή του επιφέρει υπο¬ 
χρεωτικά την έκδοση από τη ΔΑ/ΕΦ αρνητικής γνώμης. 
Στην περίπτωση αυτή ο Δικαιούχος έχει τη δυνατότητα 
υποβολής νέου αιτήματος, το οποίο συνεπάγεται την 
έναρξη νέας εικοσαήμερης προθεσμίας για τη ΔΑ/ΕΦ. 

Αρθρο 42 

Αποτελέσματα ελέγχου 

1. Για τις περιπτώσεις των διαδικασιών ανάθεσης των 
δημοσίων συμβάσεων που ελέγχονται υποχρεωτικά, 
σύμφωνα με το άρθρο 2 της παρούσας, η θετική γνώ¬ 
μη της ΔΑ/ΕΦ ή η τεκμαιρόμενη θετική γνώμη αποτελεί 
όρο για τη χρηματοδότηση της πράξης και αναφέρεται 
ρητά στην οικεία απόφαση διακήρυξης, στην απόφαση 
ανάθεσης και στα συμβατικά κείμενα. 

2. Στην περίπτωση αρνητικής γνώμης ο Δικαιούχος 
ενημερώνεται από τη ΔΑ/ΕΦ για τους λόγους απόρρι¬ 
ψης, καθώς και για τις ενέργειες στις οποίες πρέπει να 

προβεί για την έκδοση θετικής γνώμης, εφόσον αυτό 
είναι εφικτό. 

3. Στις περιπτώσεις που κατά τη διαδικασία του ελέγ¬ 
χου εντοπιστεί παρατυπία, στη διατύπωση γνώμης, ορί¬ 
ζονται τα προτεινόμενα διορθωτικά μέτρα ή το ποσοστό 
της κατ’ αποκοπή διόρθωσης που επιβάλλεται από τη 
ΔΑ/ΕΦ, κατά τα ειδικά οριζόμενα στην απόφαση της 
Επιτροπής Ο (2013) 9527 ίίη3ΐ/19.12.2013 και την κοινή 
υπουργική απόφαση Δημοσιονομικών Διορθώσεων. 

ΜΕΡΟΣ ΤΡΙΤΟ 

ΔΙΑΔΙΚΑΣΙΑ ΕΝΣΤΑΣΕΩΝ ΚΑΤΑ ΤΗΝ ΔΙΑΔΙΚΑΣΙΑ 
ΑΞΙΟΛΟΓΗΣΗΣ ΠΡΟΤΑΣΕΩΝ 

Αρθρο 43 

Υποβολή ένστασης κατά τη διαδικασία 
αξιολόγησης πράξεων 

1. Οι δυνητικοί δικαιούχοι που συμμετέχουν στην δι¬ 
αδικασία υποβολής και αξιολόγησης προτάσεων, στο 
πλαίσιο πρόσκλησης για την ένταξη πράξεων στο ΕΣΠΑ 
2014-2020 δύνανται να υποβάλουν ένσταση (ενδικοφανή 
προσφυγή με την έννοια του άρθρου 25 του Ν.2690/1999) 
κατά των αποτελεσμάτων της αξιολόγησης. 

2. Οι ενστάσεις της παραγράφου 1 υποβάλλονται εγ- 
γράφως προς την αρμόδια Διαχειριστική Αρχή/Ενδιά¬ 
μεσο φορέα διαχείρισης, εντός αποκλειστικής προθε¬ 
σμίας επτά (7) εργασίμων ημερών από την επομένη της 
κοινοποίησης των αποτελεσμάτων της αξιολόγησης. 

3. Οι ενστάσεις εξετάζονται από την Διαχειριστική 
Αρχή/Ενδιάμεσο Φορέα τόσο ως προς τη νομιμότητα 
της πράξης κατά της οποίας στρέφονται όσο και ως 
προς την ουσία της υπόθεσης και είτε απορρίπτονται 
είτε γίνονται δεκτές. 

4. Ως λόγος απόρριψης ένστασης δύναται να αποτελεί 
και η εξάντληση της δημόσιας δαπάνης της πρόσκλη¬ 
σης ή του άξονα προτεραιότητας ή του Επιχειρησιακού 
Προγράμματος. Οι ενστάσεις του παρόντος ασκούνται 
άπαξ ανά στάδιο αξιολόγησης,εντός της αποκλειστικής 
προθεσμίας της παραγράφου 2. 

5. Οι αποφάσεις επί των ενστάσεων εκδίδονται από το 
αρμόδιο όργανο της Διαχειριστικής Αρχής/ Ενδιάμεσου Φο¬ 
ρέα εντός προθεσμίας δεκαπέντε (15) εργασίμων ημερών 
από την καταληκτική ημερομηνία υποβολής της ένστασης. 

6. Οι αποφάσεις επί των ενστάσεων κοινοποιούνται 
αμελητί στους δυνητικούς δικαιούχους και αναρτώνται 
στο πρόγραμμα Διαύγεια. 

7. Η δυνατότητα υποβολής ενστάσεων (ενδικοφανών 
προσφυγών του άρθρου 25 του Ν.2690/1999) είναι υπο¬ 
χρεωτική για τις πράξεις Κρατικών Ενισχύσεων Επιχει¬ 
ρηματικότητας. Όλες οι λεπτομέρειες σχετικά με την 
προθεσμία και τον τρόπο υποβολής ενστάσεων επί των 
αποτελεσμάτων της αξιολόγησης, καθώς και τη διαδι¬ 
κασία και το όργανο εξέτασής τους καθορίζονται στην 
Υπουργική Απόφαση προκήρυξης των πράξεων αυτών. 

Αρθρο 44 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2015 

